open-index/open-wikipedia-markdown huggingface dataset:
രസബാഷ്പവിളക്ക്

ഉത്തേജിതാവസ്ഥയിലുള്ള രസം അഥവാ മെർക്കുറിയിലൂടെയുള്ള വൈദ്യുത ഡിസ്ചാർജിന്റെ ഫലമായി പ്രകാശം പുറപ്പെടുവിക്കുന്ന ഡിസ്ചാർജ് വിളക്കാണ് **രസബാഷ്പവിളക്ക് (മെർക്കുറീ വേപ്പർ ലാമ്പ്)**.  ഒരു വലിയ ബോറോസിലിക്കേറ്റ് സ്ഫടികബൾബിനകത്ത് സ്ഥാപിച്ചിട്ടുള്ള ഒരു ചെറിയ ക്വാർട്ട്സ് ഡിസ്ചാർജ് കുഴലാണ് രസബാഷ്പവിളക്കുകൾക്കുള്ളത്. സ്വാഭാവികമായ വെളുത്ത പ്രകാശം പുറപ്പെടുവിക്കാൻ രസബാഷ്പവിളക്കുകൾക്കാവും.

പുറത്തെ ബൾബ്, പൊതുവേ ഫോസ്ഫർ പൂശിയോ അല്ലെങ്കിൽ സുതാര്യമോ ആയിരിക്കും. രസത്തിലൂടെയുള്ള വൈദ്യുത ഡിസ്ചാർജ് മൂലം ദൃശ്യപ്രകാശത്തിലെ ഏതാണ്ടെല്ലാ മേഖലയിലേയും പ്രകാശം ഉൽസർജ്ജിക്കപ്പെടുന്നതിനു പുറമേ അൾട്രാവയലറ്റ് രശ്മികളൂം ഉൽസർജ്ജിക്കപ്പെടുന്നു. ജീവജാലങ്ങൾക്ക് ഹാനികരമായ അൾട്രാവയലറ്റ് രശ്മികളിൽ നിന്നും സംരക്ഷണമേകുക, താപകുചാലകമായി വർത്തിക്കുക, അകത്തെ ഡിസ്ചാർജ് കുഴലിന് കവചമായി വർത്തിക്കുക തുടങ്ങിയ ധർമ്മങ്ങളാണ് പുറത്തെ ബൾബിനുള്ളത്.

ഫോസ്ഫർ പൂശിയ മെർക്കുറി വിളക്കുകൾക്ക്, നിമ്നമർദ്ദ-ഉന്നതമർദ്ദ സോഡിയം ബാഷ്പവിളക്കുകളേക്കാൾ വളരെ മെച്ചപ്പെട്ട സ്വാഭാവികപ്രകാശം നൽകാനാകും. നീണ്ട ആയുസ്സും ഇതിന്റെ മറ്റൊരു പ്രത്യേകതയാണ്. 

വർഗ്ഗം:ഡിസ്ചാർജ് വിളക്കുകൾ
വർഗ്ഗം:രസം (മൂലകം)
വെള്ളിവരയൻ പാമ്പ്

ശംഖുവരയനെന്ന് തെറ്റുദ്ധരിയ്ക്കുന്ന ഒരു വിഷമില്ലാത്ത പാമ്പാണ് **വെള്ളിവരയൻ** (Common Wolf Snake). മുക്കാൽ മീറ്ററോളം വലിപ്പം വരുന്ന ഇവ ഈ തെറ്റുദ്ധാരണ കാരണം വ്യാപകമായി കൊല്ലപ്പെടാറുണ്ട്. തിളങ്ങുന്ന തവിട്ടുനിറമുള്ള ഇവയുടെ ശരീരത്തിൽ ഇളം മഞ്ഞനിറമുള്ള വലയങ്ങൾ കാണാം. ശരീരത്തിന്റെ മുകൾഭാഗത്താണ് കൂടുതൽ വളയങ്ങൾ. താഴേയ്ക്ക് വരുംതോറും വരകൾ മങ്ങുകയോ അപ്രത്യക്ഷമാവുകയോ ചെയ്യുന്നു. 10 മുതൽ 20 വരകൾ വരെ ഉണ്ടാവാറുണ്ട്. ശരീരത്തിന്റെ പാർശ്വഭാഗങ്ങളിലായി വരകൾ രണ്ടായി പിരിയുന്നു(forking). 

ചെന്നായയുടേത് പോലെ മൂർച്ചയുള്ള പല്ലുകളുള്ളതിനാലാണ് ഇംഗ്ലീഷുകാർ ഇതിനെ വൂൾഫ് സ്നേക്ക് എന്ന് വിളിയ്ക്കുന്നത്. വെള്ളിവരയന്റെ എട്ടിനങ്ങളോളം ഇതുവരെ ഇന്ത്യയിൽ കണ്ടെത്തിയിട്ടുണ്ട്.

## സ്വഭാവം
രാത്രിയാണ് ഇവ ഇരതേടാറുള്ളത്. മിനുസമുള്ള ചുവരിലൂടെ പോലും ഇവയ്ക്ക് അനായാസം കയറാൻ വിഷമമില്ല. ചുവർപാമ്പ് എന്നൊരു പേരും ഇവയ്ക്കുണ്ട്.മരക്കൊമ്പിൽ നിന്ന് താഴെയിറങ്ങി തറനിരപ്പിൽ വളരെവേഗത്തിൽ സഞ്ചരിക്കാനിവക്കാകും. പല്ലികളാണ് ഇവയുടെ പ്രധാന ആഹാരം. പത്തോളം മുട്ടകൾ ഇടാറുണ്ട്. പെട്ടെന്ന് പേടിക്കുന്നതിനാൽ കൈയിലെടുത്താൽ കടിക്കുന്ന സ്വഭാവമുണ്ട്.
## വിതരണം
ഇന്ത്യയിൽ ഉടനീളവും ലക്ഷദ്വീപിലും ഇവ കാണപ്പെടുന്നു. എന്നാൽ ആൻഡമാൻ നിക്കോബാർ ദ്വീപുകളിൽ ഇവയുടെ സാന്നിദ്ധ്യമില്ല. പാകിസ്താൻ, നേപ്പാൾ, ശ്രീലങ്ക, മ്യാന്മർ, ബംഗ്ലാദേശ് എന്നീ രാജ്യങ്ങളിലും ഇവയുണ്ട്. 
## അവലംബം


## പുറംകണ്ണികൾ
* 
*http://bangkokherps.wordpress.com/2011/05/01/common-wolf-snake/

വർഗ്ഗം:വിഷമില്ലാത്ത പാമ്പുകൾ
വർഗ്ഗം:കേരളത്തിലെ പാമ്പുകൾ
വാണിജ്യക്കാറ്റുകൾ

right|thumb|300px|The westerlies <span style="color:blue;">(blue arrows)</span> and trade winds <span style="color:yellow;">(yellow arrows)</span>
ഉഷ്ണമേഖലാപ്രദേശം ഭൌമോപരിതലത്തിൽ കിഴക്കുഭാഗത്തു നിന്നും വീശി, ഒരു നിശ്ചിതപാതയിലൂടെ സഞ്ചരിക്കുന്ന കാറ്റുകളാണു് **വാണിജ്യക്കാറ്റുകൾ**. ഉത്തരാർദ്ധഗോളത്തിൽ വടക്കുകിഴക്കു നിന്നും, ദക്ഷിണാർദ്ധഗോളത്തിൽ തെക്കുകിഴക്കു് നിന്നുമാണു് ഇവ വീശുന്നതു് .ഉത്തര ധ്രുവത്തിൽ വടക്ക് കിഴക്കു നിന്നും ദക്ഷിണ ധ്രുവത്തിൽ തെക്ക് കിഴക്കു നിന്നുമാണ് പ്രധാനമായും ഈ വാണിജ്യ വാതങ്ങൾ വീശുന്നത്. തണുപ്പുകാലത്ത് ആർടിക്സ ഒസിലിയേഷൻറെ ഫലമായി ഇവ ശക്തിപ്രാപിക്കുന്നു. നൂറ്റാണ്ടുകളായി കപ്പൽ നാവികർ കപ്പൽ യാത്രകൾക്കായി വാണിജ്യവാതങ്ങളെയാണ് ആശ്രയിച്ചിരുന്നത്. അറ്റ് ലാൻറിക് സമുദ്രത്തിലൂടെയും പസഫിക് സമുദ്രത്തിലൂടെയും അമേരിക്കൻ കൊളനിവൽക്കരണത്തിനും വ്യാപാര യാത്രകൾക്കും ഈ കാറ്റുകൾ സഹായകരമായിട്ടുണ്ട്.
കാലാവസ്ഥപഠനത്തിൽ ഉഷ്ണമേഖലാപ്രദേശത്തെ ചുഴലികാറ്റിൻറെ ഗതിനിയന്ത്രിക്കുന്ന കാറ്റായി വാണിജ്യവാതങ്ങളെ കാലാവസ്ഥാ പഠനത്തിൽ നിരീക്ഷിക്കുന്നു.അറ്റ് ലാൻറിക്,പസഫിക്,ദക്ഷിണ ഇന്ത്യൻ മഹാസമുദ്രം എന്നിവക്ക് പുറമെ വടക്കെ അമേരിക്ക, തെക്കെ ഏഷ്യ,മഡഗാസ്കർ, കിഴക്കേ ആഫ്രിക്ക എന്നിവക്ക് മുകളിലൂടെയെല്ലാം ഈ കാറ്റ് വീശുന്നു.

ആഫ്രിക്കയിലെ മൺപൊടികളെ പടിഞ്ഞാറെ ഭാഗത്തേക്ക് അറ്റ് ലാൻറികിൻറെയും കരീബിയൻ കടലിൻറെയും മുകളിലൂടെ കൊണ്ടുപോകുന്നതിന് കാരണവും ഈ കാറ്റു തന്നെയാണ്. വടക്കെ അമേരിക്കയുടെ തെക്ക് കിഴക്കെ ഭാഗത്തേക്കും ഈ പൊടിക്കാറ്റ് എത്തുന്നുണ്ട്.വാണിജ്യവാതങ്ങളുടെ ക്ഷയം സംഭവിക്കുമ്പോൾ അടുത്തുള്ള ഭൂഭാഗങ്ങളിൽ കൂടുതൽ മഴ ലഭിക്കാൻ സാധ്യതയുണ്ട്.
## ചരിത്രം
14-ാം നൂറ്റാണ്ടിൻറെ അവസാന കാലത്താണ് ഈ വാചകം ഇംഗ്ലീഷിൽ പ്രചാരത്തിലാകുന്നത്.വഴി,പാത എന്ന് അർത്ഥം വരുന്ന വാക്യമായിട്ടാണ് അന്ന് പരിഗണിച്ചത്.അതിനൊരു കാരണമുണ്ടായിരുന്നു.വാണിജ്യ വാതങ്ങളുടെ പ്രധാന്യം ആദ്യം മനസ്സിലാക്കിയത് സമുദ്രപരിവേഷണത്തിൽ ഉത്സുകരായിരുന്ന പോർച്ചുഗീസുകാരാണത്രെ.

(the Volta do mar, എന്ന പോർച്ചുഗീസ് വാക്കിൻറെ അർത്ഥം കടൽ അടക്കുക പക്ഷെ കടലിൽ നിന്നും പിൻതിരിയുക അഥവാ "turn of the sea" but also "return from the sea" എന്നതാണ്) ഉത്തര, ദക്ഷിണ മഹാസമുദ്രങ്ങളിൽ നിന്നും പിൻവാങ്ങുന്നതിനെ കുറിച്ചാണ് ഈ പരാർശമുണ്ടായിരുന്നത്. 
## കാരണങ്ങൾ
## Cause

## അവംലംബം

വർഗ്ഗം:കാറ്റുകൾ
പണ്ട് വാണിജ്യത്തിന് വന്ന യൂറോപ്പിയൻ പായ്‌ കപ്പലുകൾ ഈ കാറ്റുകളെയാണ്  ആശ്രയിച്ചിരുന്നത്
ദക്ഷിണാർദ്ധഗോളം

ഭുമദ്ധ്യരേഖയുടെ തെക്കുള്ള ഭൂമിയുടെ ഭാഗത്തെയാണു് **ദക്ഷിണാർദ്ധഗോളം** എന്നു് പറയുന്നതു്. ഇവിടെ അധികവും സമുദ്രഭാഗങ്ങളാണു്.

## അവലംബം

വർഗ്ഗം:ഭൂമിയിലെ അർദ്ധഗോളങ്ങൾ
വർഗ്ഗം:ഭൂപ്രകൃതിശാസ്ത്രം
ഉത്തരാർദ്ധഗോളം

ഭുമദ്ധ്യരേഖയുടെ വടക്കുള്ള ഭൂമിയുടെ ഭാഗത്തെയാണ് **ഉത്തരാർദ്ധഗോളം** എന്ന് പറയുന്നത്. മനുഷ്യർ അധികവും വസിക്കുന്നതു് ഇവിടെയാണു്.

## അവലംബം

വർഗ്ഗം:ഭൂപ്രകൃതിശാസ്ത്രം

വർഗ്ഗം:ഭൂമിയിലെ അർദ്ധഗോളങ്ങൾ
ഉഷ്ണമേഖല

ഭൂമദ്ധ്യരേഖക്ക് ഇരുവശത്തുമുള്ള താരതമ്യേനെ കൂടുതൽ ചൂടു് അനുഭവപ്പെടുന്ന പ്രദേശമാണു് **ഉഷ്ണമേഖല**. ഉത്തരായനരേഖക്കും (അക്ഷാശം വടക്കു് 23° 26′ 16″) ദക്ഷിണായനരേഖക്കും (അക്ഷാശം തെക്കു് 23° 26′ 16″) മദ്ധ്യേയുള്ള പ്രദേശമാണിതു്. കേരളം ഉഷ്ണമേഖലാപ്രദേശത്താണു്.

## അവലംബം

വർഗ്ഗം:ഭൂപ്രകൃതിശാസ്ത്രം
വർഗ്ഗം:ഉഷ്ണമേഖല
വില്ലൂന്നി

Dendrelaphis ജനുസ്സിൽ പെട്ട മരംകേറികളായ വിഷമില്ലാത്ത പാമ്പുകളെയാണ് **വില്ലൂന്നി** എന്ന് വിളിക്കുന്നത് . വില്ല് ഊന്നി നിൽക്കുന്ന പോലെയായതുകൊണ്ടാണ് ഇവയെ വില്ലൂന്നിയെന്ന് വിളിക്കുന്നത്. ഈ കുടുംബത്തിലെ പാമ്പുകളുടെ പുറം ഭാഗം തവിട്ടു കലർന്ന പിച്ചള നിറത്തിലാണ് അതിനാൽ ഇവയെ പൊതുവെ ബ്രോൺസ്ബാക്ക് ( Bronzeback) എന്ന് വിളിക്കാറുണ്ട്. ഈ പാമ്പിന് കൊമ്പേറിപാമ്പ്, കൊമ്പേറി മൂർഖൻ ,മരചേക എന്നീ പേരുകളുണ്ട്. മെലിഞ്ഞ് നീണ്ട ഈ പാമ്പ് ഏകദേശം ഒരു മീറ്ററോളം നീളമുണ്ടാകും. പരന്ന തലയും വലിയ കണ്ണുകളുമാണ് ഇവയെ തിരിച്ചറിയാൻ സഹായിക്കുന്ന അടയാളങ്ങൾ. വാലിനെ കരുത്ത വരകളും കണ്ണുകൾക്ക് ചുറ്റും വെളുത്ത വരകളുമുണ്ട്. മരത്തിൽ വസിക്കുന്ന പല്ലി, ഓന്ത്, ചെറുപക്ഷികൾ എന്നിവയാണ് പ്രധാന ആഹാരം. ഇരപിടിയ്ക്കുന്നതിനിടയിൽ വലിയ മരങ്ങളിൽ നിന്ന് താഴേയ്ക്ക് തെറിച്ച് വീഴാറുണ്ട്. താഴേക്ക് വീഴുമ്പോൾ ഇവ ശരീരം വില്ലുപോലെ വളയ്ക്കും. അതുകൊണ്ടാണ് ഇവയ്ക്ക് വില്ലൂന്നി എന്ന പേർ കിട്ടിയത്. മഴക്കാലം തുടങ്ങുന്നതിനുമുമ്പാണ് ഇവ മുട്ടയിടുന്നത്. മരപ്പൊത്തിലാണ് മുട്ടയിടുന്നത്. ഒരു തവണ എട്ടോളം മുട്ടകളിടും. രണ്ട് മാസം വേണം മുട്ട വിരിയാൻ.

ഈ കുടുംബത്തിൽ നിരവധി പാമ്പുകൾ ഉണ്ട്. ഇവയെപറ്റിയുള്ള പഠനങ്ങൾ ഇപ്പോഴും നല്ല രീതിയിൽ നടക്കുന്നുണ്ട്.  താഴെ പറയുന്ന വില്ലൂന്നികളെ ഇതുവരെ കണ്ടെത്തിയിട്ടുണ്ട്.
ആസ്ത്രേലിയ,ന്യൂഗിനിയ , ഏഷ്യ എന്നിവിടങ്ങളിൽ ഈ പാമ്പുകളെ കാണാം 

 

വർഗ്ഗം:വിഷമില്ലാത്ത പാമ്പുകൾ
ഇന്ത്യയിലെ സംസ്ഥാന ഗവർണ്ണർ

ഇന്ത്യയിൽ കേന്ദ്രഗവൺമെന്റിൽ രാഷ്ട്രപതിക്ക് സമാനമായ അധികാരങ്ങൾ സംസ്ഥാന തലത്തിൽ കൈയ്യാളുന്നതിന് ഇന്ത്യൻ ഭരണഘടന പ്രകാരം നിയമിക്കപ്പെട്ടവരാണ് ഗവർണർമാർ.

## അധികാരങ്ങളും പ്രവർത്തനങ്ങളും
ഗവർണ്ണർക്ക് പല അധികാരങ്ങളും നൽകപ്പെട്ടിരിക്കുന്നു. ഇന്ത്യയുടെ രാഷ്ട്രപതിയാണ് ഗവർണർമാരെ നിയമിക്കുന്നത്. അഞ്ചുവർഷമാണ് ഗവർണറുടെ കാലാവധി. കേന്ദ്രഭരണ പ്രദേശങ്ങളിൽ ലെഫ്റ്റനന്റ് ഗവർണർമാരെയും അഡ്മിനിസ്ട്രേറ്ററുമാരെയും രാഷ്ട്രപതി നിയമിക്കുന്നു.  ഗവർണറുടെ അധികാരങ്ങളെ മൂന്നായി തിരിക്കാം:
*കാര്യനിർവ്വഹണാധികാരം
*നിയമനിർമ്മാണാധികാരം
*സ്വേച്ഛാനുസൃതമായ അധികാരം

### കാര്യനിർവ്വഹണാധികാരം
### നിയമനിർമ്മാണാധികാരം
### സ്വേച്ഛാനുസൃതമായ അധികാരം
## അവലംബം


വർഗ്ഗം:ഗവർണ്ണർ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാർ
ജെനറൽ നിൽ

രണ്ടാം ലോക മഹായുദ്ധകാലത്ത് നാസികൾക്കെതിരെ പടപൊരുതിയ ധീരനും ബുദ്ധിമാനുമായ പോളിഷ് ജെനറൽ എമിൽ ഫീൽ ഡോർഫിന്റെ കഥ പറയുന്ന പോളിഷ് സിനിമയാണ് ***ജെനറൽ നിൽ***. 2009 ൽ ഈ ചിത്രം പുറത്തിറങ്ങി

## അണിയറയിൽ
*സംവിധാനം:റിസാഡ് ബുഗാസ്കി(Ryszard Bugajki)
*നിർമ്മാണം: വോഡ്സ്മിർസ് നിദർഹുസ്
## കഥാ സംഗ്രഹം
1945 ൽ രണ്ടാം ലോക മഹായുദ്ധം അവസാനിച്ചെങ്കിലും സമാധാനം നിഷേധിക്കപ്പെട്ട സമൂഹമായിരുന്നു പോളണ്ടിലേത് .തന്റെ രാജ്യത്തിനു വേണ്ടി നാസികളോട് പൊരുതിയ ജെനറൽ എമിൽ കമ്മ്യൂണിസ്റ്റ് ഭരണത്തിൻ കീഴിൽ വേട്ടയാടപ്പെടുകയും 1953 ൽ വധ ശിക്ഷക്ക് വിധേയനാക്കപ്പെടുകയും ചെയ്തു. വിസ്മരിക്കപ്പെട്ട ആ ധീരനോടുള്ള ആദരവായാണ് ഈ സിനിമ അവതരിപ്പിക്കപ്പെടുന്നത്.

## പുരസ്കാരങ്ങൾ
*ഗ്ഡീനിയ പോളീഷ് ചലചിത്രോത്സവം, റിവേർസ് ഫിലിം ഫെസ്റ്റിവൽ, തിരുവനന്തപുരം അന്താരാഷ്ട്ര  ചലച്ചിത്രോത്സവം 2009 എന്നിവയീലേക്ക് തിരഞ്ഞെടുക്കപെട്ടു.
* സ്പെഷൽ ജൂറി അവാർഡ്, 43rd WorldFest-Houston International Film Festival
* 2010 - മികച്ച സംവിധായകനും അഭിനേതാവിനുമുള്ള പുരസ്കാരം, 9th Tiburon International Film Festival
* 2009 - സ്പെഷ്യൽ ജൂറി അവാർഡ്, 21st Polish Film Festival in America, Chicago 
* 2009 - "Golden Sabre" Grand Prize, "Military Cinema" Film Festival, Warsaw 
* The Silver Saturno, Saturno International Film Festival
## അവലംബം

## പുറത്തേക്കുള്ള കണ്ണികൾ
* 
വർഗ്ഗം:പോളിഷ് ചലച്ചിത്രങ്ങൾ
അന്ത്യേഷ്ടി

അന്ത്യമായ ഇഷ്ടി, അതായത് അവസാനത്തിൽ ചെയ്യേണ്ടതായ യാഗം. ആഹവനീയൻ, ഗാർഹപത്യൻ, ദക്ഷിണൻ, സഭ്യൻ, ആവസ്ഥ്യൻ എന്നീ പഞ്ചാഹ്നികളെ ഉപാസിക്കുന്ന ആഹിതാഗ്നിയായ ദീക്ഷിതന്റെ മരണാനന്തരക്രിയകൾ. ശവദാഹം മുതൽ പിണ്ഡംവരെ ചെയ്യേണ്ട പിതൃകർമം ഇതിൽ ഉൾക്കൊള്ളുന്നു. അന്ത്യേഷ്ടിയുടെ നിർവഹണക്രമം ആശ്വലായന ഗൃഹ്യസൂത്രത്തിൽ നാലാം അധ്യായം ഒന്നുമുതൽ നാലുവരെയുള്ള ഖണ്ഡങ്ങളിൽ വിസ്തരിച്ചിട്ടുണ്ട്. 

വർഗ്ഗം:ഹൈന്ദവം
ട്രീലെസ്സ് മൗണ്ടൻ

2005 ൽ പുറത്തിറങ്ങിയ ഒരു ദക്ഷിണ കൊറിയൻ സിനിമയാണ് ***ട്രീലെസ്സ് മൗണ്ടൻ***. സംവിധാനവും തിരക്കഥയും സോ യോങ് കിം നിർവ്വഹിച്ചു.
## കഥാ സംഗ്രഹം
പിതാവ് ഉപേക്ഷിച്ചു പോയ ആറുവയസ്സുകാരിയായ ജിന്നും ഇളയ സഹോദരി ബിന്നും അമ്മയോടോപ്പം സ്യോളിലെ  സൌകര്യങ്ങൾ കുറഞ്ഞ ഒരു കെട്ടിടത്തിൽ വളരെ കഷ്ടപ്പെട്ടാണ് ജീവിക്കുന്നത്. കുട്ടികളെ ഇരുവരേയും മദ്യപാനിയായ അമ്മായിയുടെ അരികിൽ നിർത്തി അമ്മ കുട്ടികളുടെ അച്ഛനെ തേടി പോകുന്നു. ഒരു കാശുകുടുക്ക കുട്ടികൾക്ക് കൊടുത്തിട്ട്, അതിൽ നാണയങ്ങൾ നിറയുമ്പോഴേക്കും താൻ തിരിച്ചു വരും എന്നു സമാധാനിപ്പിച്ചാണു അമ്മ പോകുന്നത്. പല വിധത്തിലും കാശു കുടുക്ക നിറക്കാൻ കുട്ടികൾ ശ്രമിക്കുന്നുണ്ട്. അമ്ാമയിക്ക് വീടു നഷ്ടപ്പെടുകയും അമ്മ തിരിച്ച് വരാതിരിക്കുകയും ചെയ്തതോടെ അവരെ ഗ്രാമത്തിലെ അമ്മൂമ്മയുടേയു അപ്പൂപ്പന്റെയും അരികിൽ കൊണ്ടുപോയി ഉപേക്ഷിച്ച് അമ്മായി സ്ഥലം വിടുന്നു. കൃഷിയിടത്തിൽ അമ്മ ഇനി തിരിച്ചുവരില്ലെന്നറിയാതെ പ്രായമായ അവർക്കൊപ്പം കുട്ടികളും ജീവിക്കുന്നു.

## പുരസ്കാരങ്ങൾ
* ബെർളിൻ ചലച്ചിത്രോത്സവം 2009 ൽ എക്യുമെനിക്കൽ ജൂറി അവാർഡ്
*2008 ദുബായ് ഇന്റെർനാഷണൽ ഫെസ്റ്റിവലിൽ മികച്ച ചിത്രത്തിനുള്ള പുരസ്കാരം.

## അവലംബം

## പുറത്തേക്കുള്ള കണ്ണികൾ
* 
* 
* 
* 

വർഗ്ഗം:ദക്ഷിണ കൊറിയൻ ചലച്ചിത്രങ്ങൾ
വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ
അന്ത്യപ്രാസം

കവിതയിൽ ഓരോ പാദത്തിന്റെയും അവസാനം, അഥവാ ഓരോ പദത്തിന്റെയും അന്ത്യത്തിൽ, ഒരേ വർണം ആവർത്തിക്കുന്ന പ്രാസരീതിയാണ് **അന്ത്യപ്രാസം**. മറാഠിയിൽ വളരെ പ്രചാരമുള്ളതിനാൽ മഹാരാഷ്ട്ര പ്രാസമെന്നും ഇതിനു പേരുണ്ട്.

പദാന്ത്യത്തിൽ :

പദാന്ത്യത്തിൽ:

ഈരടിയുടെ അവസാനം മാത്രം എന്ന ക്രമത്തിലും വരാറുണ്ട്.

ആംഗലകവിതയെപ്പോലെ വിഷമപാദങ്ങളിൽ ഒരേ മട്ടിൽ, സമപാദങ്ങളിൽ ഒരേ മട്ടിൽ എന്നിങ്ങനെയും അന്ത്യപ്രാസമുണ്ട്:

വർഗ്ഗം:സാഹിത്യം
കാതലിൻ വർഗ

2008 ൽ പുറത്തിറങ്ങിയ റൊമാനിയൻ സിനിമ. സംവിധാനം പീറ്റർ സ്റ്റിക്ലാന്റ്
## കഥാ സംഗ്രഹം
കാതലിൻ വർഗ എന്ന യുവതിയും അവളുടെ മകൻ ഓർബനും കാർപാത്യൻ മലനിരകളിലൂടെ നിരാസരായി യാത്രചെയ്യുകയാണ്.ഓർബൻ തന്റെ മകനല്ലെന്നു മനസ്സിലായ അവളുടെ ഭർത്താവ് അവളെ ഉപേക്ഷിക്കുകയായിരുന്നു.മറ്റു മാർഗ്ഗങ്ങളൊന്നും മുന്നിലില്ലാത്തതിനാൽ മകനേയും കൂട്ടി അവൾ വീടു വിട്ട് യാത്ര ആരംഭിച്ചതാണ്.അവളെ ബലാത്സംഗം ചെയ്തു കുഞ്ഞിനെ ഉണ്ടാക്കിയ ആളെ തേടി.അവന്റെ അച്ഛനെ തേടി.കാർപാത്യൻ മലനിരകളിലെ ദുർഘടമായ വഴികളിലൂടെ തനിച്ചുള്ള യാത്ര..ഒരിക്കലും തിരിച്ച് വരില്ലെന്നു നിശ്ചയിച്ചിരുന്ന ഇടത്തേക്കാണ് യാത്ര.മറക്കാനാഗ്രഹിച്ചതെല്ലാം വീണ്ടും ഓർമയിലേക്കു വരുന്നു.കുട്ടിയുടെ അച്ഛന്റെ അരികിൽ അവർ എത്തുന്നു. വിദൂര ഗ്രാമത്തിൽ തന്റെ ഭാര്യക്കൊപ്പം കൃഷിചെയ്തു ജീവിക്കുകയാണ് അയാൾ.അയാൾക്ക് അവളെ തിരിച്ചറിയാനാവുന്നില്ല. കുട്ടികൾ ഇല്ലാത്ത ആ ദമ്പതികൾക്ക് ഓർബനെ വല്ലാതെ ഇഷ്ടമാകുന്നു. അയാളെ കൊന്നു പ്രതികാരം ചെയ്യാൻ എത്തിയ കാതലിൻ വലിയ ആശയക്കുഴപ്പത്തിൽ ആകുന്നു.
## അവലംബം

## പുറത്തേക്കുള്ള കണ്ണികൾ
* IMDb Profile

വർഗ്ഗം:റൊമാനിയൻ ചലച്ചിത്രങ്ങൾ
വിഷൻ

പന്ത്രണ്ടാം  നൂറ്റാണ്ടിൽ ജർമനിയിൽ ജീവിച്ചിരുന്ന ദാർശനികയായ സന്യാസിനി ഹിൽഡെഗാർഡ് വോൺ ബിൻജെന്റെ ജീവിതത്തെക്കുറിച്ചുള്ള സിനിമ.എൺപത് സിംഫണികളുടെ സംവിധായിക, ശാസ്ത്രജ്ഞ,ഡോക്ടർ,എഴുത്തുകാരി, കവയിത്രി, തത്ത്വ ചിന്തക, പരിസ്ഥിതി പ്രവർത്തക  തുടങ്ങി പലമേഖലകളിലും തന്റെ വ്യക്തിമുദ്ര പതിപ്പിച്ച സന്യാസിനിയായിരുന്നു അവർ. ഭക്തിക്ക് വിപ്ലവകരവും മാനുഷികവുമായ പുതിയ വഴിവെട്ടിത്തുറന്നു.സ്ത്രീ ലൈംഗികതയെക്കുറിച്ച് ആദ്യമായി എഴുതിയ സ്ത്രീകൂടിയാണിവർ.അവരുടെ സംഗീതത്തിനും തത്ത്വ ചിന്തക്കും ഇപ്പോഴും ആരാധകർ ഏറെയാണ്.ഡാന്റെ, ലിയനാർഡൊ ഡാവിഞ്ചിതുടങ്ങി പിൽക്കാലത്തെ പ്രതിഭകൾ പലരും ഇവരുടെ സ്വാധീനം അവകാശപ്പെട്ടിട്ടുണ്ട്.യൂറോപ്പിനെ മധ്യയുഗത്തിന്റെ ഇരുണ്ട കാലത്തുനിന്നും ആധുനികതയിലേക്ക് നയിച്ചതിൽ ഹിൽഡെഗാർഡ് വോൺ ബിൻജെന്റെ പങ്ക് വലുതാണ്.

## പുരസ്കാരങ്ങൾ
*ഒഫിഷ്യൽ സെലക്ഷൻ- [ടെല്ലുരൈഡ് ഫിലിം ഫെസ്റ്റിവൽ]] 2009
*ഒഫിഷ്യൽ സെലക്ഷൻ - [ടൊറന്റോ ഇന്റെർനാഷണൽ ഫിലിം ഫെസ്റ്റിവൽ]] 2009

## അവലംബം

## പുറത്തേക്കുള്ള കണ്ണികൾ
* Official website 
* 
* 

വർഗ്ഗം:ജർമ്മൻ ചലച്ചിത്രങ്ങൾ
നിയോൺ വിളക്ക്

കുറഞ്ഞ മർദ്ദത്തിൽ നിയോൺ വാതകത്തിലൂടെയുള്ള വൈദ്യുതഡിസ്ചാർജിന്റെ ഫലമായി പ്രകാശം പുറപ്പെടുവിക്കുന്ന ചെറിയ ഡിസ്ചാർജ് വിളക്കാണ് **നിയോൺ വിളക്ക്** (**നിയോൺ ഗ്ലോ ലാമ്പ്** എന്നും അറിയപ്പെടുന്നു). ഈ വിളക്കുകളിൽ ഏതാനും മില്ലീമീറ്ററുകൾ വ്യാസമുള്ള ചെറിയ സ്ഫടികക്കൂട്ടിൽ നിയോൺ വാതകം നിറച്ച് രണ്ട് ഇലക്ട്രോഡുകൾ ചെറിയ അകലത്തിൽ സജ്ജീകരിക്കുന്നു. ഇലക്ട്രോഡുകൾക്കിടയിലുള്ള വളരെച്ചെറിയ മേഖലയിൽ മാത്രം ഡിസ്ചാർജ് നടക്കുന്നതിനാൽ മങ്ങിയ പ്രകാശമാണ് ഇതിനുണ്ടാകുക. നിയോണിലൂടെ വൈദ്യുതഡിസ്ചാർജ് മൂലം ചുവന്ന നിറത്തിലുള്ള പ്രകാശമാണ് ഉണ്ടാകുക. ഇതേ സങ്കേതം ഉപയോഗിച്ച് മറ്റു വാതകങ്ങളുപയോഗിച്ച് പ്രവർത്തിക്കുന്ന എല്ലാത്തരം വിളക്കുകളേയും പൊതുവേ നിയോൺ വിളക്ക് എന്നുതന്നെ പറയാറുണ്ട്.

വൈദ്യുതോപകരണങ്ങളിൽ സൂചകങ്ങളായി 1970-കൾ മുതൽ നിയോൺ വിളക്കുകൾ വ്യാപകമായി ഉപയോഗിച്ചുവരുന്നു. ഇന്നത്തെ പ്ലാസ്മ ഡിസ്പ്ലേകളിൽ നിയോൺ വിളക്കുകളുടെ അടിസ്ഥാനസാങ്കേതികവിദ്യ തന്നെയാണ് പ്രയോജനപ്പെടുത്തുന്നത്.

നീളമുള്ള കുഴലുകളിൽ നിയോണോ മറ്റു വാതകങ്ങളോ നിറച്ച നിയോൺ കുഴലുകൾ നിയോൺ വിളക്കുകളെ ഒരു വകഭേദമാണ്. പരസ്യത്തിനും മറ്റുമായി ഉപയോഗിക്കുന്നത് ഇത്തരം നിയോൺ കുഴലുകളാണ്.
## അവലംബം


വർഗ്ഗം:ഡിസ്ചാർജ് വിളക്കുകൾ
വർഗ്ഗം:നിയോൺ
കവലീറി

ഇറ്റലിയിലെ ഗണിത ശാസ്ത്രജ്ഞനായ **കവലീറി ഫ്രാൻസിസ്കോ ബനവൻറൂറ** 1598 ൽ ജനിച്ചു.
ബെൽഗോണ സർവകലാശാലയിലെ ഗണിതശാസ്ത്ര പ്രൊഫസർ ആയിരുന്നു .കൊണിക്സ്, ഒപ്ടിക്സ്,  ജ്യോതിശാസ്ത്രം എന്നി വിഷയങ്ങളിൽ ഗ്രന്ഥങ്ങൾ രചിച്ചിരുന്നു. ആർക്കമെഡിസിന്റെ ചില തത്ത്വങ്ങൾ വിപുലീകരിക്കുകയും ഇന്റെഗ്രൽ കാൽകുലസിന്റെ കണ്ടുപിടിത്തത്തിനു വഴി വെക്കുകയും ചെയ്തു.
ഒരേ പാദവും ഒരേ ഉന്നതിയുമുള്ള ത്രികൊണത്തിന്റെയും സാമാന്തരികത്തിന്റെയും വിസ്തീർണങ്ങൾ താരതമ്യ പെടുത്തി ത്രികോണത്തിന്റെ വിസ്തീർണം സാ മാന്തരികതിന്റെ വിസ്തിർണത്തിന്റെ പകുതി ആയിരിക്കുമെന്ന് അദ്ദേഹം തെളിയിച്ചു .ഇതിനെ *കവലീറിരീതി* എന്നറിയപ്പെടുന്നു.കവലീറിയുടെ ആദ്യ പുസ്തകം *ലോ സ്പേകചിഒ അസ്റ്റോറിഒ*(ഇംഗ്ലീഷ്:Lo Specchio Ustorio) ആണ്. 
ഒരു സമതലരൂപം ഒരു അക്ഷത്തെ അടിസ്ഥാനമാക്കി കറങ്ങുമ്പോൾ രൂപപെടുന്ന ഘനരൂപത്തിന്റെ വ്യാപ്തിയുമായി ബന്ടപെട്ട പാപ്പസ് സിദ്ധാന്തത്തിനു ത്രി പ്തികരമായ ഒരു തെളിവ് നൽകുവാനും *കവലീറിരീതി* സഹായകമായി.   
ഇറ്റലിയിലെ ബൊളോഗ്നയിൽവച്ച് അദ്ദേഹം അന്തരിച്ചു. 
## പുറത്തേക്കുള്ള കണ്ണികൾ
*http://www.newadvent.org/cathen/03468a.htm 
## അവലംബം
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ ,ജിനീസ്‌ ബുക്സ് ,കണ്ണൂർ )

വർഗ്ഗം:ഇറ്റാലിയൻ ഗണിതശാസ്ത്രജ്ഞർ
മേഘമൽഹാർ

കമൽ തിരക്കഥയെഴുതി സംവിധാനം ചെയ്ത് 2002ൽ പുറത്തിറങ്ങിയ ഒരു സംഗീത പ്രാധാന്യമുള്ള പ്രണയ ചലച്ചിത്രമാണ് **മേഘമൽഹാർ**. ബിജു മേനോനും,സംയുക്ത വർമ്മയും പ്രധാന വേഷങ്ങളിലഭിനയിച്ചിരിക്കുന്ന ഈ ചിത്രത്തിൽ പൂർണ്ണിമ മോഹൻ, രഞ്ജിനി, ശ്രീനാഥ്, ശിവജി, സിദ്ധിഖ്, രാഘവൻ എന്നിവരും അഭിനയിച്ചിരിക്കുന്നു. മാതൃഭൂമി, ഏഷ്യാനെറ്റ് എന്നിവർ സംയുക്തമായി ഈ ചിത്രം നിർമ്മിച്ചു. 2000ങ്ങളിൽ ഇറങ്ങിയ മികച്ചൊരു പ്രണയകാവ്യ ചലച്ചിത്രമായി മേഘമൽഹാർ കരുതപ്പെടുന്നു.
## കഥ
അഭിഭാഷകനായ രാജീവന്റെയും, എഴുത്തുകാരിയായ നന്ദിതയുടെയും കഥയാണിത്. രാജീവൻ ഒരു ബാങ്കുദ്യോഗസ്ഥയായ രേഖയെ വിവാഹം ചെയ്തിരിക്കുന്നു. അവർക്ക് രണ്ടു കുട്ടികളുമുണ്ട്. നന്ദിത ഗൾഫിൽ ബിസിനസ്സുകാരനായ മുകുന്ദനെ വിവാഹം ചെയ്തിരിക്കുന്നു. ഇവർക്ക് ഒരു മകളുണ്ട്. യാദൃച്ഛികമായി രാജീവനും നന്ദിതയും കണ്ടുമുട്ടുകയും ചെറിയ കാലയളവിനുള്ളിൽ ഇവർ അടുത്ത സുഹൃത്തുക്കളാവുകയും ചെയ്യുന്നു. അവരുടെ ഇഷ്ടങ്ങളും ചിന്തകളും ഒരു പോലെയാണെന്ന് അവർ മനസ്സിലാക്കുന്നു. ഈ സമയത്ത് രാജീവനു് ചെറുപ്പത്തിൽ തന്റെ പ്രണയിനിയെ നഷ്ടപ്പെട്ടതായി നന്ദിത മനസ്സിലാക്കുകയും അത് രാജീവനുമായി കൂടുതൽ നന്ദിതയെ അടുപ്പിക്കുകയും ചെയ്യുന്നു. ഈ ബന്ധത്തിന്റെ യഥാർത്ഥ തലം കണ്ടെത്തുവാൻ രാജീവൻ വല്ലാതെ വിഷമിക്കുന്നു. പക്ഷെ അവർ അവരുടെ ബന്ധം തുടരുക തന്നെ ചെയ്യുന്നു.

## അഭിനേതാക്കളും താരങ്ങളും

## സംഗീതം
ഒ.എൻ.വി. കുറുപ്പ് രചിച്ച് രമേശ് നാരായൺ സംഗീതസംവിധാനം നിർവ്വഹിച്ച ഈ ചിത്രത്തിൽ അഞ്ചു ഗാനങ്ങളാണുള്ളത്.

## പുരസ്കാരങ്ങൾ
;കേരളസംസ്ഥാന ചലച്ചിത്രപുരസ്കാരം
* മികച്ച രണ്ടാമത്തെ ചിത്രം - *മേഘമൽഹാർ *
* മികച്ച തിരക്കഥ - കമൽ
;കേരള ഫിലിം ക്രിട്ടിക്സ് പുരസ്കാരങ്ങൾ' 
* മികച്ച ചിത്രം - *മേഘമൽഹാർ *
* മികച്ച തിരക്കഥ - കമൽ
;ഏഷ്യാനെറ്റ് ഫിലിം അവാർഡ്
* മികച്ച ചിത്രം - *മേഘമൽഹാർ *
* മികച്ച സംവിധായകൻ - കമൽ
* മികച്ച നടി - സംയുക്ത വർമ്മ
* മികച്ച താരജോഡി - ബിജു മേനോൻ സംയുക്ത വർമ്മ
* മികച്ച ഛായാഗ്രാഹകൻ - വേണുഗോപാൽ
* മികച്ച എഡിറ്റിംഗ് - ബീന പോൾ
; മറ്റുള്ളവ
* മികച്ച സംവിധായകനുള്ള രാമു കാര്യാട്ട് പുരസ്കാരം 

## അവലംബം

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
മോതിരവളയൻ പാമ്പ്

ഇന്ത്യൻ ഉപഭൂഖണ്ഡത്തിലെ തദ്ദേശവാസിയായ ഉയർന്ന വിഷമുള്ള ഒരു പാമ്പാണ് **വെള്ളിക്കെട്ടൻ** അല്ലെങ്കിൽ **ശംഖുവരയൻ**. **common krait** (*Bungarus caeruleus*). ഇവ ഇന്ത്യയിലെ ബിഗ് ഫോർ (പാമ്പുകൾ)ലെ അംഗമാണ്. ബംഗ്ലാദേശിലും ഇന്ത്യയിലുമായി നിരവധി പാമ്പ് കടിയേറ്റ മരണങ്ങൾ ഇവമൂലമാണ്. മോതിരവളയൻ, എട്ടടിവീരൻ, വളവളപ്പൻ, വളയപ്പൻ, കെട്ടുവളയൻ, കരിവേല, രാജില, വളകഴപ്പൻ, വളേർപ്പൻ, കെട്ടുപൊളപ്പൻ എന്നിങ്ങനെ പലപേരുകളിൽ കേരളത്തിൽ പ്രാദേശികമായി അറിയപ്പെടുന്നു.''
## വിവരണം
ശരാശരി വലിപ്പം 3 അടി പരമാവധി 5അടി 9 ഇഞ്ച് (175സെ.മി) വലിപ്പം ഉള്ളതിനെ ലഭിച്ചിട്ടുണ്ട്. എണ്ണക്കറുപ്പ് നിറമുള്ള ശരീരത്തിൽ വെള്ള നിറത്തിൽ ഉള്ള ഇരട്ടവരകൾ. ശരീരത്തിന്റെ തുടക്കത്തിൽ വരകൾ കാണാറില്ല കുട്ടികളിൽ ചിലപ്പോൾ തുടക്കത്തിലേ വരകൾ കാണാം. വളരെ മങ്ങിയ നിറങ്ങളിലും ഇവയെ കാണാറുണ്ട്.പുറത്ത് നെടുനീളെ നട്ടെല്ലിന്ന് മുകളിലൂടെ ഷഡ്ഭുജാകൃതിയിലുള്ള ശൽക്കങ്ങൾ,കഴുത്തിനേക്കാൾ അല്പം മാത്രം വലിപ്പം കൂടിയ തല.ഒരു വിധം എല്ലാ ആവാസവ്യവസ്ഥയിലും ഇവ വ്യാപകമായി കാണപ്പെടുന്നു.പ്രധാനമായും രാത്രി സമയങ്ങളിൽ ആണ് ഇരതേടൽ.
## ആഹാരം
മറ്റ് പാമ്പുകൾ, എലി,തവള,ചെറിയ സസ്തനികൾ, ഓന്ത്, പല്ലി മുതലായവ. 
## വിഷം
ഇന്ത്യയിലെ ഏറ്റവും വിഷവീര്യമുള്ള പാമ്പ് വെള്ളിക്കെട്ടൻ ആണ്. എലികളിൽ നടത്തിയ LD50 പരീക്ഷണങ്ങൾ അനുസരിച്ച് വിഷത്തിന്റെ വീര്യം 0.325mg/kg - 0.169mg/kg.  ഇവയുടെ വിഷത്തിൽ പ്രധാനമായും ന്യൂറോടോക്സിൻ എന്ന വിഭാഗത്തിലെ രാസപദാർഥം അടങ്ങിയിരിക്കുന്നു. കടിയേറ്റാൽ കാഴ്ച്ച മങ്ങൽ, ഓർമ്മക്കുറവ്, മരവിപ്പ്, ഓക്കാനം, ഛർദ്ദി, തുടർന്ന് ബോധക്ഷയവും, ചികിത്സ ലഭിച്ചില്ലെങ്കിൽ മരണവും സംഭവിക്കാം. ചികിത്സ ലഭിക്കാത്തതു മൂലമുള്ള മരണനിരക്ക് - 70-80%. വളരെ ചെറിയ വിഷപല്ല് ആയതിനാൽ ഇവയുടെ കടി പലപ്പോഴും കാര്യമായ വേദനയ്ക്ക് കാരണമാകാറില്ല. ഉറക്കത്തിൽ ഇവയുടെ കടിയേറ്റ്, അത് അറിയാതെ മരണപ്പെട്ട സംഭവങ്ങളും ധാരാളമായി റിപ്പോർട്ട് ചെയ്തിട്ടുണ്ട്. ബംഗ്ലാദേശ്ൽ 50% പാമ്പ് കടിയേറ്റ മരണങ്ങൾ വെള്ളിക്കെട്ടൻ മൂലമാണ്.
## ഇതും കാണുക
*പാമ്പ്‌
*പറശ്ശിനിക്കടവ് പാമ്പുവളർത്തൽ കേന്ദ്രം
*വിഷചികിത്സ
*പ്രതിവിഷം
*ബിഗ് ഫോർ (പാമ്പുകൾ)
*വെള്ളിവരയൻ പാമ്പ്
*ആൻഡമാൻ വെള്ളിക്കെട്ടൻ
## പുറത്തേക്കുള്ള കണ്ണികൾ
* കൂടുതൽ അറിവുകൾ 
## അവലംബം


വർഗ്ഗം:കേരളത്തിലെ വിഷപ്പാമ്പുകൾ
സെൻട്രൽ ജയിൽ, വിയ്യൂർ

കേരളത്തിലെ തൃശ്ശൂർ ജില്ലയിലെ വിയ്യൂരിൽ സ്ഥിതി ചെയ്യുന്ന സെൻട്രൽ ജയിലാണ് **വിയ്യൂർ സെൻട്രൽ ജയിൽ**. 1914 ൽ കൊച്ചിരാജ്യത്തിന്റെ ഭാഗമായി ആരംഭിച്ച ഈ ജയിൽ സ്വാതന്ത്ര്യാനന്തരം കേരളത്തിലെ മൂന്നു സെൻട്രൽ ജയിലുകളിൽ ഒന്നായി മാറി. കണ്ണൂരിലും തിരുവനന്തപുരത്തെ പൂജപ്പുരയിലുമാണ് മറ്റ് രണ്ട് സെൻട്രൽ ജയിലുകൾ ഉള്ളത്.
വിയ്യൂർ സെൻട്രൽ ജയിലിനോട് ചേർന്ന് സ്പെഷൽ സബ് ജയിൽ, പുതിയ സബ് ജയിൽ, മദ്ധ്യമേഖലാ ഡി ഐ ജി ഓഫീസ്, ജീവനക്കാരുടെ താമസസ്ഥലം എന്നിവയുണ്ട്. കൃഷിക്കുപയോഗ്യമായ രീതിയിൽ ജയിലിലെ ബാക്കി സ്ഥലം വിനിയോഗിക്കുന്നു.
## ചരിത്രം
ഏതാണ്ട് 300 വർഷങ്ങൾക്ക് മുമ്പ് വടക്കുംനാഥക്ഷേത്രത്തിനു സമീപമായിരുന്നു തൃശ്ശൂർ ജയിൽ ഉണ്ടായിരുന്നത്. ശക്തൻ തമ്പുരാന്റെ ഭരണകാലത്ത് തൃശ്ശൂർ പൂരം അരങ്ങേറുമ്പോൾ തടവുകാർക്കുകൂടിയാസ്വദിക്കാൻ പാകത്തിൽ പ്രത്യേകസ്ഥലത്ത് കുടമാറ്റം നടത്തിയിരുന്നത്രേ. 1914-ൽ ക്ഷേത്രഭാരവാഹികളുടെ അഭ്യർത്ഥന മാനിച്ച് ഈ ജയിൽ വിയ്യൂരിലേക്ക് മാറ്റുകയാണുണ്ടായത്.

## കെട്ടിടഘടന
വൃത്താകൃതിയിൽ 968 മീറ്റർ ചുറ്റളവും 150 മീറ്റർ ശരാശരി വ്യാസാർദ്ധവും 5.5 മീറ്റർ ഉയരവും ഉള്ള മതിലാണ് ജയിലിന്റേത്. ഉള്ളിൽ 17 മീറ്റർ ഉയരമുള്ള ഒരു നിരീക്ഷണഗോപുരം ഉണ്ട്.
പുഷ്പദളാകൃതിയിൽ 6 കെട്ടിടങ്ങൾ ഓഫീസ് കെട്ടിടത്തിനുനേരെച്ചൂണ്ടുന്ന രീതിയിൽ ഉണ്ട്. ഇതിൽ നാലെണ്ണം 44 സെല്ലുകൾ വീതമുള്ളവയാണ്. ബാക്കി 2 സെല്ലുകളിൽ ഡോർമിറ്ററി രീതിയിൽ 4 വലിയ മുറികൾ ഉള്ളതിൽ അഞ്ചാമത്തെ കെട്ടിടം സ്ത്രീകളുടെ വിഭാഗമാക്കി മാറ്റിയിരിക്കുന്നു. ഇതോടൊപ്പം അടുക്കള, സൂക്ഷിപ്പുമുറി, നിർമ്മാണശാലകൾ, ലൈബ്രറി, ആശുപത്രി, ആരാധനാകേന്ദ്രങ്ങൾ എന്നിവയും സ്ഥിതി ചെയ്യുന്നു.

## അവലംബം


വർഗ്ഗം:കേരളത്തിലെ സെൻട്രൽ ജയിലുകൾ
വർഗ്ഗം:തൃശ്ശൂരിലെ കെട്ടിടങ്ങളും നിർമ്മിതികളും
ചുരുട്ടയണലി

:**''Common names**: saw-scaled viper, Indian saw-scaled viper, little Indian viper, more.*


അണലിവർഗ്ഗത്തിൽ പെട്ട ഒരു വിഷപ്പാമ്പാണ് *'ചുരുട്ടമണ്ഡലി**. ഇംഗ്ലീഷിൽ ഇത് [[:en:Saw scaled viper|saw scaled viper]] എന്നാണ് അറിയപ്പെടുന്നത്.**ചുരുട്ട**, **ഈർച്ചവാൾ ശല്ക അണലി**, **മണ്ഡലി''' എന്നീ പേരുകളിലും അറിയപ്പെടുന്നു.ബിഗ് ഫോർ (പാമ്പുകൾ) ലെ അംഗമാണ് ഇവ.

## വിഷം

മൂർഖന്റെ വിഷത്തേക്കാൾ അഞ്ചിരിട്ടി വീര്യമുണ്ട്. ചുരുട്ടമണ്ഡലിയുടെ കടിയേറ്റാൽ വിഷം രക്തത്തെയാണ് ബാധിയ്ക്കുക. ഉത്തരേന്ത്യയിൽ ധാരാളം മരണങ്ങൾ ഇതിന്റെ കടി മൂലം സംഭവിക്കുന്നുണ്ട്.ശരാശരി 18 മില്ലിഗ്രാം  വിഷം ഭാരം അനുസരിച്ച് ഉത്പാദിപ്പിക്കുന്നു, റെക്കോർഡ് ചെയ്ത പരമാവധി 72 മില്ലിഗ്രാം. ഇത് 12 മില്ലിഗ്രാം വരെ കുത്തിവയ്ക്കാം, അതേസമയം മുതിർന്നവർക്ക് മാരകമായ അളവ് 5 മില്ലിഗ്രാം മാത്രമാണെന്ന് കണക്കാക്കപ്പെടുന്നു. ഇവയുടെ കടിയേറ്റവരുടെ മരണനിരക്ക് ഏകദേശം 20% ആണ്, പ്രതിവിഷം ലഭ്യത കാരണം മരണങ്ങൾ ഇപ്പോൾ വളരെ അപൂർവമാണ്.വേഗം ചികിത്സ ലഭ്യമായില്ലെങ്കിൽ വിഷം വൃക്കയെ ബാധിക്കാം.

## വിവരണം

ത്രികോണാകൃതിയിലാണ് തല. ത്രിശ്ശൂലത്തിന്റെ ആകൃതിയിലുള്ള തലയിലുള്ള അടയാളം, കുറൂകിയ വാല് എന്നിവ ചുരുട്ടമണ്ഡലിയെ തിരിച്ചറിയാനുള്ള വഴികളാണ്. 38 സെ.മി - 80 സെ.മി ആണ് നീളം 

തലയുടെ മുകളിലായി 9-14 ഇന്റർകോക്കുലാർ സ്കെയിലുകളും 14-21 സർക്കർബിറ്റൽ സ്കെയിലുകളും ഉണ്ട്. 

## ആവാസം

ചെങ്കൽ കുന്നുകളിലും തരിശ്ശുഭൂമികളിലുമാണ് ഇവയെ പ്രധാനമായും കാണുന്നത്. പാറക്കെട്ടുകൾക്കിടയിൽ വെയിൽ കായാൻ കിടക്കുന്ന ശീലം ഉണ്ട്. എലി, ഓന്ത്, തവള, കീടങ്ങൾ എന്നിവയാണ് പ്രധാന ആഹാരം. കേരളത്തിൽ കണ്ണൂർ , പാലക്കാട് ഭാഗങ്ങളിൽ കൂടുതലായി കാണപ്പെടുന്നു.

## അവലംബം
	

വർഗ്ഗം:അണലികൾ
വർഗ്ഗം:കേരളത്തിലെ പാമ്പുകൾ
വർഗ്ഗം:കേരളത്തിലെ വിഷപ്പാമ്പുകൾ
കോടമഞ്ഞ്

thumb|right|മുത്തങ്ങ- കോടമഞ്ഞ് നിറഞ്ഞ ഒരു വയനാടൻ കാഴ്ച
ഭൂമിയുടെ ഉപരിതലത്തോടു് ചേർന്നു് കാണാറുള്ള കട്ടികൂടിയ മഞ്ഞാണു് **കോടമഞ്ഞ്** . ഇതിനെ **കോട** എന്നും പറയാറുണ്ടു്.  പശ്ചിമഘട്ടത്തിൽ വ്യാപകമായി കാണാറുള്ളതിനാൽ കേരളീയർക്കു് കോടമഞ്ഞു് സുപരിചിതമാണു്. 

ഈയടുത്തകാലത്തായി കാലവസ്ഥാവ്യതിയാനത്തൊടൊപ്പം കോടമഞ്ഞ് കുറഞ്ഞ് വരുന്നതായി കാണുന്നു. വെള്ളത്തിന്റെ ഉറവിടങ്ങൾ കുറയുന്നതോടൊപ്പം അന്തരീക്ഷത്തിലെ ഈർപ്പത്തിന്റെ അളവും കുറയന്നതാണു് ഒരു കാരണം. ഇടതൂർന്ന വനങ്ങൾ കുറയുന്നതിനൊപ്പം കാറ്റിന്റെ വേഗത കൂടുന്നതിനാൽ മഞ്ഞുപടലങ്ങൾ ചിതറുന്നതും കോടമഞ്ഞു് കുറയാൻ കാരണമാകുന്നു.

വയനാട്ടിൽ 1985-നുശേഷമാണ് കോടമഞ്ഞ് കുറേശ്ശയായി കുറഞ്ഞുവരുന്നതെന്നു് നിരീക്ഷിച്ചിട്ടുണ്ടു്.  ഇതു് മലനിരകളിലെ ചൂടുകൂടുവാൻ കാരണമായിട്ടുണ്ടു്. കോടമഞ്ഞു് കുറയുന്നതു് പശ്ചിമഘട്ടത്തിലെ ജൈവവൈവിദ്ധത്തിനു് ദോഷം ചെയ്യുന്നുണ്ടു് .

## അവലംബം

വർഗ്ഗം:കാലാവസ്ഥ
പശ്ചിമോദയം

മലയാളത്തിലെ രണ്ടാമത്തെ വർത്തമാന പ്രസിദ്ധീകരണമാണ് **പശ്ചിമോദയം**. ഒക്ടോബർ 1847 മുതൽ തലശ്ശേരിയിൽനിന്ന് പ്രസിദ്ധീകരണം ആരംഭിച്ചു. ബേസൽ മിഷൻ സൊസൈറ്റിയായിരുന്നു ഉടമസ്ഥർ . രാജ്യസമാചാരത്തിന് സമാനമായിരുന്നു ഈ പത്രത്തിന്റേയും ഘടന. എന്നാൽ ഉള്ളടക്കത്തിൽ രാജ്യസമാചാരത്തിൽനിന്നും വ്യത്യസ്തമായി ക്രൈസ്തവ വിഷയങ്ങൾക്ക് പുറമേ ശാസ്ത്രം, ചരിത്രം, ജ്യോതിശ്ശാസ്ത്രം, ഭൂമിശാസ്ത്രം തുടങ്ങിയ വിഷയങ്ങളിലും ലേഖനങ്ങൾ പ്രസിദ്ധീകരിച്ചിരുന്നു. 

എട്ട് പേജുകളുള്ള പത്രത്തിന് രണ്ട് പൈസയായിരുന്നു വില. വാർഷിക വരിസംഖ്യ ഒരു രൂപ. രൂപഭംഗിയിൽ രാജ്യസമാചാരത്തിനേക്കാളും മികച്ചുനിന്ന പശ്ചിമോദയം അച്ചടിച്ചിരുന്നതു് റോയൽ ഒക്ടാവോ ഗാർബ് (234മി.മീ.x 156 മി.മീ.)വലിപ്പത്തിലുള്ള കടലാസിലായിരുന്നു. ജോർജ്ജ് ഫ്രെഡെറിൿ മുള്ളർ ആയിരുന്നു പത്രാധിപർ. 1851 മദ്ധ്യത്തോടെ പത്രപ്രസിദ്ധീകരണം നിന്നുപോയി എന്ന് കരുതപ്പെടുന്നു. .

ഗുണ്ടർട്ടിന്റെ പല കൃതികളും ആദ്യമായി വെളിച്ചം കണ്ടതു് പശ്ചിമോദയം എന്ന മാസികയിലൂടെയാണു്.

## ഇതും കാണുക
# രാജ്യസമാചാരം
# ജ്ഞാനനിക്ഷേപം
# ഗുണ്ടർട്ട്

## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
വർഗ്ഗം:ഹെർമ്മൻ ഗുണ്ടർട്ട്
സെൻട്രൽ ജയിൽ, കണ്ണൂർ

കണ്ണൂർ ജില്ലയിലെ പള്ളിക്കുന്നിൽ സ്ഥിതി ചെയ്യുന്ന ഒരു ജയിലാണ് **സെൻട്രൽ ജയിൽ, കണ്ണൂർ**. കേരളത്തിലെ ആദ്യത്തെ സെൻട്രൽ ജയിലായ ഇത് സ്ഥാപിതമായത് 1869-ൽ ആണ്. 1062 തടവുകാരെ ഈ ജയിലിൽ തടവിലാക്കാനുള്ള അനുമതിയുണ്ട്. കേരളത്തിലെ മൂന്നു സെൻട്രൽ ജയിലുകളിൽ ഒന്നാണിത്. വിയ്യൂർ, തിരുവനന്തപുരം എന്നിവയാണ് മറ്റു രണ്ടു സെൻട്രൽ ജയിലുകൾ.

## ചരിത്രം

പത്തൊൻപതാം നൂറ്റാണ്ടിന്റെ ആദ്യപാദങ്ങളിൽ തന്നെ കണ്ണൂർ ജില്ലയിലെ കണ്ണൂരിലും, തലശ്ശേരിയിലും തടവറകൾ ഉണ്ടായിരുന്നു. അക്കാലത്തു തന്നെ ഇത്തരം തടവറകളിൽ മെഡിക്കൽ സൗകര്യങ്ങളും ആരോഗ്യപരിപാലന സൗകര്യങ്ങളുമുണ്ടായിരുന്നു. പത്തൊൻപതാം നൂറ്റാണ്ടിന്റെ മദ്ധ്യത്തോടെ ഈ തടവറകളിൽ കോളറ സ്മാൾ പോക്സ് തുടങ്ങിയ പകർച്ച വ്യാധികൾ പരക്കാൻ തുടങ്ങി. തുടർന്ന് 1855-ൽ തലശ്ശേരിയിലെ ജയിൽ പൊളിച്ചു കളഞ്ഞു. ഇന്നത്തെ അവസ്ഥയിലുള്ള കണ്ണൂർ സെൻട്രൽ ജയിൽ 1869-ലാണ് ആരംഭിച്ചത്. അന്ന് ഈ തടവറയിൽ 1062 ജയിൽപ്പുള്ളികൾക്ക് പാർക്കാനുള്ള സൗകര്യമുണ്ടായിരുന്നു. അന്നത്തെ മലബാർ ജില്ലയിൽ ആകെയുണ്ടായിരുന്ന ജയിൽ ആയതിനാൽ തന്നെ മലബാർ ജില്ലയിലെ സമീപ ജില്ലകളിലെയും തടവു പുള്ളികളെ ഈ ജയിലിലേക്ക് കൊണ്ടു വരാൻ തുടങ്ങി. ഇതിനെത്തുടർന്ന് 1930-കളുടെ ആദ്യകാലത്ത് ജയിൽ വികസിപ്പിക്കുകയും 1684 തടവുപുള്ളികൾക്ക് പാർക്കാൻ ഉള്ള സ്ഥലം സൃഷ്ടിക്കുകയും ചെയ്തു.

## അവലംബം

വർഗ്ഗം:കേരളത്തിലെ സെൻട്രൽ ജയിലുകൾ
വാട്ടർ ലില്ലീസ്

2007ൽ സെലിൻ സിയമ്മ സംവിധാനം ചെയ്തു പുറത്തിറക്കിയ ഫ്രഞ്ച് ചലചിത്രം.

## കഥാസംഗ്രഹം
സിങ്ക്രണൈസ്ഡ് നീന്തൽ ടീമിൽ അംഗമായ പതിനഞ്ചു കാരിയായ സ്കൂൾ വിദ്യാർഥിനി ഫ്ളോറൈന്  ടീമിലെ പ്രമുഖ താരത്തോട് തോന്നുന്ന ആരാധനയും സ്വവർഗ്ഗാനുരാഗവും ആണ് ഈ സിനിമയുടെ പ്രമേയം.സുന്ദരിയായ ഫ്ളോറൈൻ ,  തന്റേടിയായ മേരി, അമിതവണ്ണമുള്ള ആൻ എന്നിവരുടെ ബന്ധത്തിലുണ്ടാവുന്ന വ്യതിയാനങ്ങളിലൂടെയാണു ചിത്രം പുരോഗമിക്കുന്നത്. ആൻ സംഘത്തിലെ പുരുഷ നീന്തൽ താരത്തോട് പ്രണയത്തിലാണ്. എന്നാൽ അയാൾക്കാകട്ടെ സുന്ദരിയായ ഫ്ലോറൈനിലാണു താത്പര്യം. ഇതു മൂന്നു പെൺകുട്ടികൾ തമ്മിലുള്ള ബന്ധത്തെ സംങ്കീർണ്ണമാക്കുന്നു.

## പുരസ്കാരങ്ങൾ
*2007 ലെ കാൻ ഫിലിം ഫെസ്റ്റിവലിലേക്ക് തിരഞ്ഞെടുക്കപ്പെട്ടു.
## പുറത്തേക്കുള്ള കണ്ണികൾ
* 
* 
* 
* 
* *[http://www.discogs.com/Para-One-Naissance-Des-Pieuvres/master/10371 Naissance Des Pieuvres]* OST at Discogs

വർഗ്ഗം:ഫ്രഞ്ച് ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
അണലി

വൈപ്പറിഡേ കുടുംബത്തിൽ  ഉള്ള    വൈപ്പറിനേ  ( Viperinae )  എന്ന ഉപകുടുംബത്തിലെ  അംഗങ്ങളെയാണ്  സാധാരണ **അണലികൾ** എന്ന് ഉദ്ദേശിക്കുന്നത്.ഈ വിഷ സർപ്പങ്ങളെ  യൂറോപ്പ് . ഏഷ്യ, ആഫ്രിക്ക എന്നിവിടങ്ങളിൽ കണ്ടുവരുന്നു.കുഴിമണ്ഡലികളിൽ കാണപ്പെടുന്ന താപ സംവേദനത്തിനുള്ള ചെറിയ കുഴി ഇവയുടെ തലയിൽ കാണപ്പെടുന്നില്ല. ഇതാണ് ഇവയെ കുഴിമണ്ഡലികളിൽ നിന്നും വ്യത്യസ്തമാക്കുന്നത് . ഈ ഉപകുടുംബത്തിൽ  66 അണലി വർഗ്ഗങ്ങൾ ഉണ്ട്.പൊതുവെ ഉഷ്ണമേഖലയിലും മിതോഷ്‌മേഖലാ പ്രദേശങ്ങളിലുമാണു ഇവയെ കണ്ടുവരുന്നതെങ്കിലും , വൈപെറ ബെരുസ് (Vipera berus)എന്ന ഇനത്തെ ആർട്ടിക്ക് പ്രദേശത്തും കാണപ്പെടുന്നു. ഇന്ത്യയിൽ 2 ഇനം അണലികളേയുള്ളു അവ ചേനത്തണ്ടൻ,ചുരുട്ടമണ്ഡലി എന്നിവയാണ്.

## വിവരണം
ഈ ഉപകുടുംബത്തിലെ ഏറ്റവും ചെറിയ വർഗ്ഗമായ  ബിറ്റിസ് ഷ്നൈഡെരി (Bitis schneideri) എന്ന ഇനത്തിനു 710 മില്ലി മീറ്ററാണ് ആകെ നീളം.ഈ കൂട്ടത്തിലെ വലിയ സർപ്പങ്ങളായ  ഗബൂൺ അണലി കൾക്ക് (Gaboon viper -  Bitis gabonica ) രണ്ടു മീറ്ററിൽ അധികം നീളം കാണാം.മിക്ക അണലികളും  നിലത്തു വസിക്കുന്നവയാണ് . എന്നാൽ  അതെരിസ് (Atheris)  ജനുസ്സിലെ അണലികൾ മരങ്ങളിൽ വസിക്കുന്നു.

താപ സംവേദനത്തിനു ഉള്ള കുഴികൾ ഇവയിൽ കാണപ്പെടുന്നില്ല എങ്കിലും ചില അണലികളിൽ  മൂക്കിനു അനുബന്ധിച്ചു ഒരു ചെറിയ സഞ്ചിപോലുള്ള അവയവം കാണാം.ഈ അവയവത്തിനു ചെറിയ രീതിയിൽ താപസംവേദനശേഷി കാണപ്പെടുന്നു. ചേനത്തണ്ടൻ ഇങ്ങനെയുള്ള അണലിയാണ് . എന്നാൽ ബിറ്റിസ് ജനുസ്സിലെ അണലികളിൽ ഈ സഞ്ചി കൂടുതൽ സംവേദന ശേഷി ഉള്ളതും വികാസം പ്രാപിച്ചതുമാണു .ഇരകളുടെ താരതമ്യേന ചൂട് കൂടിയ ശരീര ഭാഗങ്ങളിലാണ് സാധാര അണലികളുടെ കടിയേൽക്കുക എന്ന് പരീക്ഷണങ്ങൾ തെളിയിക്കുന്നു.

## പ്രത്യുൽപ്പാദനം
.സാധാരണയായി ഏകദേശം 20 കുട്ടികൾക്കാണ് ഇവ ജൻമം നൽകാറുള്ളത്. ഇവ ചെറുപ്പകാലം മുതലേ വളരെയേറെ സ്വയംപര്യാപ്തരായിരിക്കും. ഇവയുടെ മുട്ട ഉദരത്തിൽ ആണ് അടവെക്കുക. കുഞ്ഞുകൾ ഉദരത്തിൽ നിന്നാണ് മുട്ടവിരിഞ്ഞ് പുറത്തേക്ക് വരുക. ഈ ഒരു പ്രത്യേകത കാരണം ഇവയെ പ്രസവിക്കുന്ന പാമ്പ് എന്നു പറയാറുണ്ട്. ചില സന്ദർഭങ്ങളിൽ ഒറ്റ പ്രസവത്തിൽ നാൽപ്പതോളം കുഞ്ഞുങ്ങളുണ്ടാകാറുണ്ട്.സൂഡോസെരാസ്റ്റസ് (Pseudocerastes) എന്ന ഇനം അണലികൾ മുട്ടയിട്ടു  മുട്ടയിൽ നിന്ന് കുഞ്ഞുങ്ങളെ വിരിയിക്കുന്നു.

## ജനുസ്സുകൾ

## ഇന്ത്യയിൽ കാണപ്പെടുന്നവ
ഇന്ത്യയിൽ കാണപ്പെടുന്ന അണലികളാണു  റസ്സൽസ് വൈപ്പർ (Russell's Viper) എന്ന ചേനത്തണ്ടൻ, സോ-സ്കേൽഡ്  വൈപ്പർ (Saw- Scaled Viper ) എന്ന ചുരുട്ടമണ്ഡലി.

## ഇത് കൂടി കാണുക
* അണലി കുടുംബം - വൈപ്പറിഡേ

പഫ് ആഡെർ

ഗബൂൺ അണലി

സെറസ്റ്റസ് സെറസ്റ്റസ്

കോമൺ യൂറോപ്യൻ ആഡെർ

## അവലംബം



വർഗ്ഗം:വിഷമുള്ള പാമ്പുകൾ
വർഗ്ഗം:അണലികൾ
ഡാർബോ

ഒരു ഫ്രഞ്ച് ഗണിത ശാസ്ത്രജ്ഞനായിരുന്നു **ജീൻ ഗാസ്ട്ടൻ ഡാർബോ** (ജീവിതകാലം: ആഗസ്റ്റ് 14, 1842, നൈമസ് – ഫെബ്രവരി 23, 1917, പാരിസ് )
## ജീവചരിത്രം
ഫ്രഞ്ച് ഗണിത ശാസ്ത്രജ്ഞനായ **ജീൻ ഗാസ്ട്ടൻ ഡാർബോ** 1842 ആഗസത് 13നു നൈമ്സിൽ ജനിച്ചു. 
അദ്ദേഹത്തിന്റെ എഴാം വയസിൽ അച്ഛനെ നഷ്ടപ്പെട്ടു.
പ്രൈമറി ക്ലാസ്സിൽ വച്ച് തന്നെ അദ്ദേഹം ഗണിതശാസ്ത്രത്തിൽ പ്രത്യേക താത്പര്യം കാണിച്ചിരുന്നു . 
അദ്ദേഹം തന്റെ പത്തൊമ്പതാമത്തെ വയസിൽ തന്നെ ജ്യാമിതിയിലും അൾജിബ്രയിലും ചില പ്രശ്നങ്ങൾക്ക് സ്വയം ഉത്തരം കണ്ടെത്തിയിരുന്നു.
1861 മുതൽ 1864 വരെയുള്ള കാലത്ത് അദ്ദേഹം പാരിസിലെ ഏറ്റവും  അറിയപ്പെടുന്ന ഗണിത ശാസ്ത്രജ്ഞനായിരുന്നു.ബിരുദലബ്ധിക്കു ശേഷം അദ്ദേഹം അധ്യാപകനായി ജോലി നോക്കിയിരുന്നു.
1866ൽ ഡോക്ടറേറ്റ് ലഭിച്ചു.അനലറ്റികൽ  ജ്യാമിതി,ആൾജിബ്രാ,ഭൂഗണിതം,കാൽകുലസ്,അനാലിസിസ് എന്നിങ്ങനെ വിവിധ ഗണിതശാഖകളിലായി 8 മികച്ച ഗ്രന്ഥങ്ങൾ രചിച്ചിട്ടുണ്ട്. പാരിസ്,ബർലിൻ,ലണ്ടൻ,റോം,ഗോട്ടിങ്ങാൻ,ബോൽഗോണ തുടങ്ങി മുപ്പതോളം അക്കാദമികളിലും സ്ഥാപനങ്ങളിലും അദ്ദേഹം വിശിഷ്ടാംഗമായിരുന്നു.1916 ൽ ലണ്ടൻ റോയൽ സൊസൈറ്റിയുടെ സിൽവെസ്റ്റാർ മെഡൽ ലഭിക്കുകയുണ്ടായി.  
## ജീൻ ഗാസ്ട്ടൻ ഡാർബോയുടെ പ്രധാന പുസ്തകങ്ങൾ
**[http://www.archive.org/details/leconsurlagendes01darbrich Vol. 1.]*
**[http://www.archive.org/details/leconsurlagendes02darbrich Vol. 2.]*
**[http://www.archive.org/details/leconsurlagendes03darbrich Vol. 3.]*
**[http://www.archive.org/details/leconsurlagendes04darbrich Vol. 4.]* 
## അവലംബം
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ ,ജിനീസ്‌ ബുക്സ് ,കണ്ണൂർ )
## പുറത്തേക്കുള്ള കണ്ണികൾ
* http://www.britannica.com/EBchecked/topic/151449/Jean-Gaston-Darboux
*A biography in Weisstein's World of Biography
*
*

വർഗ്ഗം:ഫ്രഞ്ച് ഗണിതശാസ്ത്രജ്ഞർ
വർഗ്ഗം:1842-ൽ ജനിച്ചവർ
മസാഞ്ചെലസ്

2008-ൽ ബിയാട്രിസ് ഫ്ലോർ സിൽവ സംവിധാനം ചെയ്തു പുറത്തിറക്കിയ ഉറുഗ്വൻ ചലച്ചിത്രം.
## കഥാസംഗ്രഹം
1966 ലെ ഉറുഗ്വെ. അറീലിയോ സവേഡ്ര എന്ന പ്രമുഖ രാഷ്ട്രീയനേതാവ് തനിക്ക് വിവാഹേതര ബന്ധത്തിലുണ്ടായ ഏഴുവയസ്സുകാരി മകൾ മസാഞ്ചെലസിനെ അവളുടെ അമ്മ ആത്മഹത്യ ചെയ്തതിനെത്തുടർന്ന് ഒപ്പം കൂട്ടി തന്റെ വീട്ടിലേക്ക് വരുന്നു. അമ്മക്കൊപ്പം ഇതുവരേയും ഏകാന്തജീവിതം നയിച്ചിരുന്ന ആ പെൺകൂട്ടിയെ സംബന്ധിച്ചടുത്തോളം പുതിയ വീട് ഒരു അത്ഭുതമായിരുന്നു. വളരെയദികം അംഗങ്ങളും തിരക്കും ഉള്ള അവിടം അവൾക്ക് കൂട്ടുകാർ ആരുമില്ലായിരുന്നു.പക്ഷെ ആ സാഹചര്യവുമായി പൊരുത്തപ്പെടുകയല്ലാതെ അവൾക്ക് മാർഗ്ഗമില്ലായിരുന്നു.പുറത്ത് കടുത്ത രാഷ്ട്രീയ സംഘർഷങ്ങൾ നടക്കുകയാനു. ഗവർമെന്റിനെതിരെ പ്രവർത്തിക്കുന്ന ഗറില്ലാ ഗ്രൂപുകൾ പതുക്കെ ശക്തിപ്രാപിക്കുന്നു.അഞ്ചു വർഷം കഴിഞ്ഞു. അവൾ തന്റെ മകളാണെന്ന കാര്യം അറീലിയോ സവേഡ്ര ഇപ്പഴും രഹസ്യമാക്കി വെച്ചിരിക്കയാണു. തന്റെ അർദ്ധ സഹോദരനായ സന്റിയാഗോയുമായി ഇതിനിടയിൽ മസാഞ്ചെലസ് അനുരക്തനാകുന്നു. മന്ത്രിയായി മാറിയ അറീലിയോ സവേഡ്രക്കെതിരെ ഗറില്ല നീക്കം നടത്തുന്ന സംഘത്തോടൊപ്പം മകനുമുണ്ട്. ഇത് മസഞ്ചെലസിനറിയാം.കടുത്ത ആക്രമണത്തിനിടയിൽ വീട്ടിലെത്തിയ  സന്റിയാഗോ ഗർഭിണിയായ മസാഞ്ചെലസിനെ ഉപേക്ഷിച്ച് കടന്നുകളയുന്നു.
## പുറത്തേക്കുള്ള കണ്ണികൾ
*http://www.imdb.com/title/tt1087895/

വർഗ്ഗം:ഉറുഗ്വേൻ ചലച്ചിത്രം
പോക്കിമോൻ

ഒരു ജാപ്പനീസ് അനിമേഷൻ  പരമ്പര ആണ് **പോകിമോൻ**. ഇത് ആദ്യം വന്നത് മംഗ ആയും വീഡിയോ ഗെയിം ആയും ആയിരുന്നു. 

## കഥാസാരം
ഈ പരമ്പര പിന്തുടരുന്നത് ആഷ് എന്ന കൊച്ചു മിടുക്കനും അവന്റെ കുട്ടുകാരും (മനുഷ്യരും,പോകിമോനും) നടത്തുന്ന സാഹസികയാത്രകൾ ആണ്. യാത്രയിൽ ഇവർ പുതിയ പോകിമോനുകളെ പിടിക്കുകയും മറ്റു പോകിമോൻ പരിശിലകരുമായി നടത്തുന്ന മത്സരങ്ങളും മറ്റുമായി ആണ് കഥ മുന്നോട്ട് പോകുന്നത്.

## ടി.വി പരമ്പര , ചലച്ചിത്രങ്ങൾ
2011-ലെ കണക്ക് പ്രകാരം മൊത്തം പതിനാല് പരമ്പരകൾ ഇത് വരെ വന്നിട്ടുണ്ട് , ചലച്ചിത്രങ്ങൾ ഇത് വരെ 14 എണ്ണവും ഒരു ടി.വി ചലച്ചിത്രവും വന്നിട്ടുണ്ട്.

## അവലംബം

വർഗ്ഗം:അനിമേഷനുകൾ
വർഗ്ഗം:മംഗ
വർഗ്ഗം:വീഡിയോ ഗെയിമുകൾ
വർഗ്ഗം:പോക്കിമോനുകൾ
ജ്യൂസേപ്പെ വേർഡി

thumb|ജ്യൂസേപ്പെ വേർഡി
220px|thumb
**ജ്യൂസേപ്പെ ഫെർണാന്റോ ഫ്രാൻസെസ്കോ വേർഡി**( **Giuseppe Fortunino Francesco Verdi** ; ഒക്ടോബർ 10 1813 - ജനുവരി 27 1901) ഒരു ഇറ്റാലിയൻ റൊമാന്റിക് ഓപറ ഗാനരചയിതാവ് ആയിരുന്നു. അദ്ദേഹം 19-ആം നൂറ്റാണ്ടിൽ  ഏറ്റവും സ്വാധീനം ഗാനരചയിതാക്കളിലൊരാളായി കരുതപ്പെടുന്നു.

## ആദ്യകാല ജീവിതം

[thumb|<center>Giuseppe Verdi in ''[Vanity Fair (British magazine 1868-1914)|Vanity Fair* (1879)</center>]]
കാർലോ ജ്യൂസേപ്പെ വേർഡിയുടെയും ലൂജിയ യുട്ടിനിയുടെയും പുത്രനായി ആദ്യ ഫ്രഞ്ച് എമ്പയറിലെ ബുസ്സെറ്റോക്ക് സമീപമുള്ള ലെ റോൻകോളിൽ ജനിച്ചു, വേർഡി ചെറിയ കുട്ടിയായിരുന്നപ്പോൾ അദ്ദേഹത്തിന്റെ കുടുംബം വടക്കൻ ഇറ്റലിയിലെ പിയാസെൻസൊ എന്ന സ്ഥലത്തേക്ക് താമസം മാറ്റി. ഇവിടത്തെ ജസ്യൂട്ട് സ്കൂളിലെ ലൈബ്രറി ഇദ്ദേഹത്തിന്റെ വിദ്യാഭ്യാസത്തെ വളരെ സ്വാധീനിച്ചിട്ടുണ്ട്. സംഗീതസംവിധാനത്തിലെ ആദ്യ പാഠങ്ങളും ഇദ്ദേഹത്തിന് ലഭിച്ചത് ഇവിടെനിന്നാണ്.

ഇരുപതാം വയസിൽ മിലാനിലേക്ക് താമസം മാറ്റി അവിടെ സംഗീതപഠനം തുടർന്നു. ഓപറയിൽ (പ്രത്യേകിച്ച് ജർമൻ ഓപറ) പങ്കെടുക്കുമ്പോൾ തന്നെ ഇദ്ദേഹം കൗണ്ടർപോയിന്റ് സംബന്ധിച്ചുള്ള പഠനം സ്വകാര്യമായി തുടർന്നു.

1839 നവംബറിൽ മിലാനിലെ പ്രസിദ്ധമായ ലാ സ്കാല ഒപ്പെറാ ഹൗസിൽ *ഒബെർട്ടോ'' എന്ന ആദ്യ ഓപ്പെറ അവതരിപ്പിച്ചു.

ബുസ്സെറ്റോയിലേയ്ക്ക് തിരികെ വന്ന ഇദ്ദേഹം പട്ടണത്തിലെ മ്യൂസിക് മാസ്റ്ററായി മാറി. അന്റോണിയോ ബാറെസ്സിയുടെ പിന്തുണയോടെ ഇദ്ദേഹം 1830-ൽ ആദ്യ പൊതു സംഗീതാവതരണം നടത്തി.

ഇദ്ദേഹത്തിന്റെ സംഗീതം ഇഷ്ടപ്പെട്ടതിനാൽ ബാറെസ്സി ഇദ്ദേഹത്തെ തന്റെ മകളുടെ സംഗീതാദ്ധ്യാപകനാകാൻ ക്ഷണിച്ചു. ഇവർ പ്രണയബദ്ധരാകുകയും 1836 മേയ് നാലിന് വിവാഹം കഴിക്കുകയും ചെയ്തു. ഇവർക്കുണ്ടായ രണ്ടു കുട്ടികളും ചെറുപ്പത്തിലേ മരിച്ചുപോയി. ഈ സമയത്ത് വെർഡി തന്റെ ആദ്യ ഓപറ തയ്യാറാക്കിക്കൊണ്ടിരിക്കുകയായിരുന്നു. അടുത്തുതന്നെ മാർഗരിറ്റയും (26ആം വയസ്സിൽ) എൻസെഫലൈറ്റിസ് ബാധിച്ച് മരിച്ചുപോയി. 1840 ജൂൺ 18-നായിരുന്നു ഇത്. തന്റെ മക്കളെയും ഭാര്യയെയും നഷ്ടപ്പെട്ടത് വെർഡിയെ മാനസികമായി തളർത്തിക്കളഞ്ഞിരുന്നുവത്രേ.

## അവലംബം


## പുറത്തേക്കുള്ള കണ്ണികൾ

*Giuseppe Verdi Official Site 
*Stanford University list of Verdi operas, premiere locations and dates, etc. 
*
*"Album Verdi" from the Digital Library of the National Library of Naples (Italy) 
*
*
*
*
*
*Detailed listing of "complete" recordings of Verdi's operas and of extended excerpts 
*"Verdi and Milan" , lecture by Roger Parker on Verdi, given at Gresham College, London 14 May 2007
* Verdi cylinder recordings, from the Cylinder Preservation and Digitization Project at the University of California, Santa Barbara Library

|PLACE OF DEATH=Milan, Italy
}}

വർഗ്ഗം:സംഗീതജ്ഞർ
വർഗ്ഗം:1813-ൽ ജനിച്ചവർ
വർഗ്ഗം:1901-ൽ മരിച്ചവർ
ഉദയഗിരി കോട്ട

ഇന്നത്തെ തമിഴ്‌നാട്ടിലെ കന്യാകുമാരി ജില്ലയിൽ , തിരുവനന്തപുരം-നാഗർകോവിൽ ദേശീയപാതയരികിലെ പുലിയൂർ കുറിച്ചിയിലെ ഒരു കോട്ടയാണു് **ഉദയഗിരി കോട്ട**. വേളിമലയുടെ ഒരുഭാഗവും കൂടി ഉൾക്കെള്ളുന്ന കോട്ട ഏകദേശം 90 ഏക്കർ സ്ഥലത്ത് വ്യാപിച്ചു കിടക്കുന്നു വേളിമലയുടെ 260 അടി ഉയരമുള്ള ഭാഗത്തു നിർമിച്ച കെട്ടിടംകൂടി ഉൾപ്പെടുന്നതിനാൽ, വലിയൊരു പ്രദേശം ഇവിടെ നിന്നും കാണാൻ സാധിക്കും. വനംവകുപ്പിനുകീഴിലെ ജൈവവൈവിധ്യ ഉദ്യാനം ഇന്നിവിടെ സ്ഥിതി ചെയ്യുന്നു. വിവിധതരം ചെറിയ പക്ഷിമൃഗാദികൾ ഈ സംരക്ഷിത പ്രദേശത്തു് കാണപ്പെടുന്നു.

തിരുവിതാംകൂറിന്റെ ആയുധപ്പുരയും സൈനികപരിശീലനകേന്ദ്രവുമായിരുന്ന ഉദയഗിരിക്കോട്ട. കോട്ടയ്ക്കുള്ളിൽ പലതരം യുദ്ധോപകരണങ്ങളുടെ അവശിഷ്ടങ്ങളുണ്ടു്. കോട്ടയിൽ ഡച്ച് മുദ്രകൾ പേറുന്ന ശവക്കല്ലറ, തിരുവിതാംകൂറിന്റെ സൈനിക ഉപദേഷ്ടാവായിരുന്ന ക്യാപ്റ്റൻ ഡിലിനോയുടേതാണ്.

## ചരിത്രം

വടുകരും തുലുക്കരും മറവരും ഒക്കെ വേണാടിനെ ആക്രമിച്ച് കൊള്ളയടിച്ചുകൊണ്ടിരുന്ന കാലത്ത് വേണാടു് രാജ്യത്തെ സംരക്ഷിക്കാൻ വേണ്ടി തിരുവിതാംകൂർ രാജാവു് വീര രവിവർമ്മയുടെ (എ.ഡി. 1595-1607) ഭരണകാലത്ത് നിർമ്മിച്ചതാണ്  ഈ കോട്ട. ആദ്യം ചെളി കൊണ്ട് നിർമ്മിച്ചിരുന്ന കോട്ട പിന്നീട് മാർത്താണ്ഡ വർമ്മയുടെ (1729-1758) ഭരണകാലത്താണ് കല്ലുകൾ ഉപയോഗിച്ച് ഇന്നു കാണുന്ന രീതിയിൽ പണിതതു്. 

സുഗന്ധദ്രവ്യങ്ങൾ കരസ്ഥമാക്കാൻ, ഇന്ത്യയുടെ തെക്കേ അറ്റത്ത് ഒരു വ്യാപാരതുറമുഖം സ്ഥാപിക്കാൻ ഡച്ച്  ഈസ്റ്റ് ഇൻഡ്യാ കമ്പനി തീരുമാനിച്ചു. തോക്കുകളും പീരങ്കികളും സഹിതം 1741ൽ കുളച്ചൽ തുറമുഖത്തു വന്നിറങ്ങിയ, ഡച്ച് ഈസ്റ്റ് ഇന്ത്യ കമ്പനിയുടെ ശ്രീലങ്കയിലെ സൈനിക എൻജിനിയറായിരുന്ന യുസ്റ്റേഷ്യസ് ബനഡിക്ട് ഡിലിനോയുടെ സംഘം  കുളച്ചലിനും കോട്ടാറിനും ഇടയ്ക്കുള്ള പ്രദേശം കീഴടക്കി അവിടെ വ്യാപാരവും തുടങ്ങി.  പിന്നീടു് മാർത്താണ്ഡ വർമ്മയുടെ കാലത്തു് തിരുവിതാംകൂറുമായുള്ള യുദ്ധത്തിൽ ഡിലിനോ പരാജയപ്പെടുകയും ഉദയഗിരിക്കോട്ടയിൽ അദ്ദേഹം തടവുകാരനാക്കപ്പെടുകയും ചെയ്തു. ഡച്ച് സൈന്യത്തിന്റെ എല്ലാ യുദ്ധോപകരണങ്ങളും തിരുവിതാംകൂർ സൈന്യം കരസ്ഥമാക്കി. ഇതോടെ ഇന്ത്യയിലെ ഡച്ച് ആധിപത്യം അവസാനിച്ചു.

തിരുവിതാംകൂർ സൈന്യത്തെ നവീകരിക്കാൻ ഡിലിനോ തയ്യാറായപ്പോൾ മാർത്താണ്ഡ വർമ്മ അദ്ദേഹത്തെ മോചിപ്പിക്കുകയും, അദ്ദേഹത്തിനും കുടും‌ബത്തിനും അനുയായികൾക്കുമായി കോട്ടയ്ക്കുള്ളിൽ തന്നെ ഒരു പള്ളി നിർമ്മിച്ചു കൊടുക്കുകയും ചെയ്തു. മാർത്താണ്ഡവർമ്മ അദ്ദേഹത്തെ തിരുവിതാംകൂറിന്റെ സൈനിക ഉപദേഷ്ടാവാക്കി.  തിരുവിതാംകൂർ സൈന്യത്തെ ഡിലനോയ് യൂറോപ്യൻ രീതിയിൽ പരിശീലിപ്പിക്കുകയും ശക്തമാക്കുകയും ചെയ്തു.  മാർത്താണ്ഡവർമ്മയുടെ ആവശ്യപ്രകാരം ഡിലനോയ് ഉദയഗിരിക്കോട്ട നവീകരിക്കുകയും അതിനുള്ളിൽ പീരങ്കിനിർമ്മാണകേന്ദ്രം സ്ഥാപിക്കുകയും  ചെയ്തു. ക്രമേണ ഉദയഗിരിക്കോട്ട ദക്ഷിണേൻഡ്യയിലെ ശക്തമായ ഒരു സൈനികത്താവളമാക്കി മാറി. ഈ അധികബലം  ആറ്റിങ്ങൽ, പന്തളം, ഇടപ്പള്ളി, തെക്കുംകൂർ, വടക്കുംകൂർ, കൊല്ലം, അമ്പലപ്പുഴ എന്നീ പ്രദേശങ്ങൾ കൂടി തിരുവിതാംകൂറിന് കീഴിലാക്കാൻ കരുത്തേകി.

Udayakiri fort3.jpg 
Udayakiri fort5.jpg 
Udayakiri fort6.jpg 
Udayakiri fort7.jpg 
Udayakiri fort8.jpg 


## അവലംബം

വർഗ്ഗം:തമിഴ്നാട്ടിലെ കോട്ടകൾ
വർഗ്ഗം:തിരുവിതാംകൂറിന്റെ ചരിത്രം
പച്ച വാൾവാലൻ

പൊയ്സിലിടെ എന്ന കുടുംബത്തിലെ ശുദ്ധജല അലങ്കാര മത്സ്യമാണ്ണ്  **പച്ച വാൾവാലൻ**. ഇവ കുഞ്ഞുകളെ പ്രസവിക്കുന്ന ഇനത്തിൽ പെട്ട മത്സ്യം ആണ്.

## ശാരീരിക പ്രത്യേകതകൾ
പെൺ മീനിനു ഏകദേശം നീളം 16 വരെ സെ മീ ആണ് നീളം, ആൺ മീനിനു 14 സെ മീ വരെ ആണ് നീളം. പേരു വന്നത്‌ ആൺ മീനിനു വാൾ പോലെ നിൽക്കുന്ന വാലിന്റെ അറ്റം ഉള്ളതു കൊണ്ടാണ്. പെൺ മത്സ്യത്തിന് നീളം കൂടുതൽ ആണെകിലും വാലിൽ വാൾ ഇല്ല.

## തരം
പല തരം വാൾവാലന്മാർ ഇന്ന് അലങ്കാര മത്സ്യ വളർത്തുകാർ ഉരുത്തിരിച്ചെടുതിടുണ്ട്. ഇതിൽ ഇവയുടെ പുർവികരും വന്യ ജാതിയും ആണ് പച്ച വാൾവാലൻ.

## അവലംബം

വർഗ്ഗം:അലങ്കാരമത്സ്യങ്ങൾ
വെണ്ണല

എറണാകുളം ജില്ലയിലെ കണയന്നൂർ താലൂക്കിലെ ഒരു സ്ഥലമാണ് **വെണ്ണല**. കൊച്ചി മഹാനഗരസഭയിലെ 42, 43 എന്നീ ഡിവിഷനുകൾ ഉൾപ്പെടുന്ന പ്രദേശമാണിതു്. 

2007-ൽ ശതാബ്ദി ആഘോഷിച്ച വെണ്ണല സർക്കാർ വിദ്യാലയമാണു് ഇവിടത്തെ പ്രധാന വിദ്യഭ്യാസസ്ഥാപനം. കേരളത്തിലെ പ്രമുഖ വ്യവസായസ്ഥാപനമായ വി-ഗാർഡിന്റെ പ്രധാന നിർമ്മാണശാലയും,  കാര്യാലയവും ഇവിടെയാണു് സ്ഥിതിചെയ്യുന്നതു്.

പണ്ടു് കടൽ വെണ്ണലവരെ വ്യാപിച്ചിരുന്നവെന്നാണു് പറയുന്നതു്.  നൂരയും പതയും നിറഞ്ഞ വെളുത്ത അലകളുള്ള പ്രദേശമായതിനാലാണു് വെണ്ണല എന്ന പേരു് ലഭിച്ചതെന്നാന്നു് പറയുന്നതു്. തീരദേശസ്വഭാവം കാട്ടുന്ന വെണ്ണലയുടെ തൊട്ടുകിഴക്കുള്ള പാലച്ചുവടിനു് ഇടനാടിന്റെ സ്വഭാവമാണു്. അതു് ഈ വാദത്തിനു് ഉപോദ്ബലകമായി കണക്കാക്കപ്പെടുന്നു.

പ്രമുഖ ദേവാലയങ്ങളായ വെണ്ണല തൈക്കാട്ട് മഹാദേവക്ഷേത്രം, സെന്റ് സെബാസ്റ്റ്യൻസ് പള്ളി, ചളിക്കവട്ടം ജുമാ മസ്ജിദ് എന്നിവ സ്ഥിതിചെയ്യുന്നതു് വെണ്ണലയിലാണു്.

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
കനൽക്കാറ്റ്

സത്യൻ അന്തിക്കാട് സംവിധാനം ചെയ്ത് 1991-ൽ പുറത്തിറങ്ങിയ  ഒരു മലയാ‍ളചലച്ചിത്രമാണ് ***കനൽക്കാറ്റ്***. മമ്മൂട്ടി ആണ് ഈ ചിത്രത്തിലെ നത്ത് നാരായണൻ എന്ന കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.

## അഭിനേതാക്കൾ

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''കനൽക്കാറ്റ്''  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
ചോലമണ്ഡലി

നേർത്ത പച്ചനിറമുള്ള ഒരിനം പാമ്പാണ് **ചോലമണ്ഡലി** അഥവാ **മലബാർ കുഴിമണ്ഡലി** . കുഴിമണ്ഡലിയുടെ വിഭാഗത്തിൽ പെടുന്ന ഈ പാമ്പുകളെ കാട്ടരുവികളിലെ പാറക്കെട്ടുകൾക്കിടയിലാണ് കൂടുതലായും കണ്ടുവരുന്നത്. ഇവ തദ്ദേശീയ ഇനമാണ്. തെക്കേ ഇന്ത്യയിൽ മാത്രമേ ഈ പാമ്പുകൾ ഉള്ളൂ. നിറം മാറാനുള്ള കഴിവ് ചോലമണ്ഡലിയുടെ പ്രധാന സവിശേഷതയാണ്. പച്ചനിറമുള്ള ശരീരത്തിൽ തവിട്ട് അടയാളങ്ങളാണ് ഈ പാമ്പിന്റെ പ്രത്യേകത. എന്നാൽ ഇവയുടെ ശരീരത്തിലെ നിറം ഇടയ്ക്ക് വ്യത്യാസപ്പെടാനുണ്ട്. ത്രികോണാകൃതിയിൽ പരന്ന വലിയ തലയും മുന്നോട്ടുന്തിയ മൂക്കും ശരീരത്തിലെ പച്ചനിറവും ഈ പാമ്പിനെ തിരിച്ചറിയാൻ സഹായിക്കുന്നു. ഏതാണ്ട് മുക്കാൽ മീറ്ററാണ് ഇവയുടെ നീളം.കടി ഗുരുതരമല്ല എങ്കിലും കടിയേറ്റാൽ ചികിത്സ തേടുക. 

left|thumb|320px|''Green Morph ചോർല ഘാട്ട്,ഗോവ''.


പ്രമാണം:Malabar Pit Viper.jpg|ചോലമണ്ഡലി
പ്രമാണം:Malabar_pit_viper.jpg|ചോലമണ്ഡലി


## അവലംബം


വർഗ്ഗം:അണലികൾ
വർഗ്ഗം:കേരളത്തിലെ വിഷപ്പാമ്പുകൾ
കൃഷ്ണപൂവ്

വടക്കൻ കേരളത്തിൽ ഓണക്കാലത്തു് കണ്ടുവരുന്ന ഒരു പൂവാണു് **കൃഷ്ണപൂവ്**. നീലനിറമുള്ള ചെറിയ പൂവിനു് ഞെട്ടിന്റെ ഭാഗത്തു് വെള്ളനിറമാണു്. വയലിലും, പാറപ്പുറത്തും ധാരാളമായി കാണപ്പെടുന്ന ഒരിനം പുല്ലിലാണിതു് വിരിയുന്നതു്. ഓണപൂക്കളമൊരുക്കാൻ ഈ പൂക്കളുപയോഗിക്കാറുണ്ടു്

## അവലംബം
വിദ്യാസംഗ്രഹം

മലയാളത്തിലെ ആദ്യത്തെ വിദ്യാഭ്യാസ പ്രസിദ്ധീകരണമാണ് **വിദ്യാസംഗ്രഹം**. ചർച്ച് മിഷൻ സൊസൈറ്റിയായിരുന്നു ഉടമസ്ഥർ. 1864-ൽ കോട്ടയം സി.എം. എസ്. കോളേജിൽ നിന്നാണ് ഇത് പ്രസിദ്ധീകരിച്ചു തുടങ്ങുന്നത്. ഇന്ത്യയിലെ തന്നെ ആദ്യത്തെ കോളേജ് മാസികയായിരുന്നു വിദ്യാസംഗ്രഹം. സി.എം.എസ്. കോളേജ് അദ്ധ്യാപകനും ജോർജ്ജ് മാത്തനും റിച്ചാർഡ് കോളിൻസുമായിരുന്നു ഇതിനു പിന്നിൽ പ്രവർത്തിച്ചിരുന്നവർ. 1867-ൽ വിദ്യാസംഗ്രഹം പ്രസിദ്ധീകരണം അവസാനിപ്പിച്ചു. ത്രൈം മാസികയായി ആണ് പുറത്തിറങിയിരികുന്നത്

## അവലംബം


വർഗ്ഗം:പ്രസിദ്ധീകരണം നിലച്ച മലയാളമാസികകൾ
കേരളോപകാരി

ബാസൽ മിഷൻ സൊസൈറ്റി 1874-ൽ ആരംഭിച്ച ഒരു മലയാള മാസികയായിരുന്നു **കേരളോപകാരി **. ക്രിസ്തീയ സാഹിത്യം, ലേഖനങ്ങൾ, പഴഞ്ചൊല്ലുകൾ, നീതികഥകൾ, പാശ്ചാത്യസാഹിത്യം തുടങ്ങിയവയായിരുന്നു പ്രധാന ഉള്ളടക്കം.
കേരളോപകാരി അച്ചടിച്ചതും പ്രസിദ്ധപ്പെടുത്തിയതും മംഗലാപുരത്തുനിന്നാണെങ്കിലും അതിന്റെ എഡി​റ്റോറിയൽ ഓഫീസ് തലശ്ശേരിയിലായിരുന്നു. തലശ്ശേരി ഇല്ലിക്കുന്നിലെ ബാസൽ മിഷൻ ബംഗ്ളാവിൽനിന്ന് സി. മുള്ളർ എന്ന മിഷണറിയായിരുന്നു പത്രാധിപർ.

ബ്രിട്ടീഷ് ചരിത്രം, ഈജിപ്ത് ചരിത്രം എന്നിവ  മലയാളത്തിൽ ആദ്യമായി അച്ചടിച്ചുവന്നത് കേരളോപകാരിയിലാണ്. മലയാളത്തിലെ ആദ്യ ആത്മകഥയായ ജേക്കബ്‌ രാമവർമന്റെ ഒരു സ്വദേശി പ്രബോധകന്റെ ജീവിതകഥ പ്രസിദ്ധപ്പെടുത്തിയത് കേരളോപകരിയിൽ ആയിരുന്നു.
## വിവാദം
1874 ​മേയ് മാസത്തിൽ തുടങ്ങി 20 ലക്കങ്ങൾ മുടക്കം കൂടാതെ പുറത്തിറങ്ങിയ കേരളോപകാരി നിർത്തേണ്ടിവന്നത് മതപരമായ ഒരു വിവാദവുമായി ബന്ധപ്പെട്ടാണ്.
## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
മുളമണ്ഡലി

ചോലമണ്ഡലിയുടെ അടുത്ത ബന്ധുവാണ് **മുളമണ്ഡലി** അഥവാ **പച്ചമുളമണ്ഡലി** . നല്ല തിളങ്ങുന്ന പച്ച നിറത്തിലുള്ള ശരീരവും കറുത്ത നിറത്തിലുള്ള പുള്ളികളും മറ്റു അടയാളങ്ങളുമാണ് ഈ പാമ്പിനെ തിരിച്ചറിയാൻ സഹായിക്കുന്നത്. ഇടുങ്ങിയ കഴുത്തും പരന്ന തലയും ഇതിന്റെ സവിശേഷതയാണ്. ചോലമണ്ഡലി യെ അപേക്ഷിച്ച് തലയിലെ ശല്കങ്ങൾ (scales) കൂടുതൽ വ്യക്തമാണ്. ശരാശരി മുക്കാൽ മീറ്ററോളം നീളമുണ്ടിവയ്ക്ക്. സാധാരണയായി കാട്ടുപ്രദേശങ്ങളിലാണ് കണ്ടുവരുന്നത്. മുളങ്കാടുകളിൽ താമസിക്കാൻ ഏറെ ഇഷ്ടമാണ്. ചെറു പക്ഷികളും എലികളും ഓന്തുകളുമാണ് പ്രധാന ഭക്ഷണം. പൊതുവെ ശാന്തസ്വഭാവക്കാരാണെങ്കിലും ശല്യപ്പെടുത്തിയാൽ ശരീരം വലച്ച് തല ഉയർത്തി വാൽ വിറപ്പിച്ച് ശക്തിയായി കടിയ്ക്കാൻ ശ്രമിക്കും. അത്ര വിഷമില്ലെങ്കിലും കടിയേറ്റാൽ ഒരാഴ്ചയോളം നല്ല പനിയും ഛർദിയും നീരും തുടങ്ങിയ ശാരീരികാസ്വസ്ഥ്യങ്ങൾ ഉണ്ടാവാറുണ്ട് കടിയേറ്റാൽ ചികിത്സ തേടുക. മഴക്കാലത്ത് കൂടുതലായി പുറത്ത് ഇവയെ കണ്ടുവരുന്നു.മുള മണ്ഡലി കേരളത്തില് അട്ടപ്പാടി , ചിന്നാർ, മറയൂർ, വയനാട് പ്രദേശങ്ങളിലാണ് കണ്ടിട്ടുള്ളത്.

## അവലംബം
	


പ്രമാണം:Bamboo_Pit_Viper.jpg|T. gramineus'', Katraj Snake Park, പൂനെ


വർഗ്ഗം:അണലികൾ
വർഗ്ഗം:കേരളത്തിലെ വിഷപ്പാമ്പുകൾ
ഇന്ത്യൻ മൂർഖൻ

ഇന്ത്യ ,പാക്കിസ്ഥാൻ ,ബംഗ്ലാദേശ് , നേപ്പാൾ, ശ്രീലങ്ക, ഭൂട്ടാൻ എന്നീ രാജ്യങ്ങളിൽ കാണപ്പെടുന്ന  ഏറ്റവും അപകടകാരിയായ മൂർഖൻ ഇനമാണ് **ഇന്ത്യൻ മൂർഖൻ** ഇംഗ്ലീഷിൽ **Indian spectacled cobra** ശാസ്ത്രീയ നാമം **naja naja**. ഇവ ഇന്ത്യയിൽ ബിഗ് ഫോർ (പാമ്പുകൾ) ലെ അംഗമാണ്. ഇന്ത്യൻ സംസ്കാരത്തിലും കഥകളിലും ഇവയ്ക്ക് വലിയ സ്ഥാനമാണ് ഉള്ളത്.പലപ്പോഴും പാമ്പാട്ടികളുടെ പക്കൽ കാണപ്പെടുന്ന ഇവ ഇന്ന് ഇന്ത്യൻ വൈൽഡ് ലൈഫ് പ്രൊട്ടക്ഷൻ ആക്ട് (1972) പ്രകാരം സംരക്ഷിക്കപ്പെട്ടിട്ടുണ്ട്.

## വിവരണം

**മൂർഖൻ** , **വെമ്പാല** , **പുല്ലാനി**  , **സർപ്പം**, **പത്തിക്കാരൻ**, **നല്ലോൻ പാമ്പ്**,**നാഗം** എന്നീ പേരുകളിൽ കേരളത്തിൽ അറിയപ്പെടുന്നു. ആകർഷകമായ രീതിയിൽ പത്തി ഉയർത്തി നിൽക്കുന്നവ ആയതിനാൽ തന്നെ ഇവയെ മറ്റ് പാമ്പുകളിൽ നിന്ന് എളുപ്പത്തിൽ മനസ്സിലാക്കാൻ സാധിക്കുന്നു. ഭൂരിഭാഗം ഇന്ത്യൻ മൂർഖനിലും പത്തിയിലെ കണ്ണട (ഋ)  അടയാളം വ്യക്താമായി കാണാം എന്നാൽ ചിലതിൽ അവ്യക്തവും അപൂർണ്ണവും ആകാം.

ഇടത്തരം വലുപ്പത്തിൽ വൃത്താകൃതിയിലുള്ള കണ്ണുകൾ ത്രികോണാകൃതിയിലുള്ള ഉരുണ്ട അഗ്രമുള്ള തല, തലയ്ക്ക് കഴുത്തിനേക്കാൾ വീതിയില്ല. പുറംഭാഗം മഞ്ഞയോ തവിട്ടോ ചാരനിറമോ ആയി കാണപ്പെടുന്നു. കറുത്തിരിക്കുന്നതിനെ കരിമൂർഖൻ എന്നോ തവിട്ട് നിറമുള്ളതിനേ പുല്ലാനി മൂർഖൻ എന്നും മഞ്ഞ നിറമുള്ളതിനെ സ്വർണ്ണ നാഗം അല്ലെങ്കിൽ നാഗം എന്നും വിളിക്കുന്നു.പല പേരുകളിൽ അറിയപ്പെടുന്നുണ്ടെങ്കിലും കേരളത്തിൽ ഈ ഒരു ഇനം മൂർഖൻ മാത്രമേയുള്ളു. നിത്യഹരിത വനങ്ങൾ , വയലുകൾ , ഇലപൊഴിയും കാടുകൾ ചതുപ്പുകൾ , നിബിഡ വനങ്ങൾ , പാറക്കെട്ടുകൾ എന്നി എല്ലാ ഇടങ്ങളിലും ഒരേപോലെ കാണപ്പെടുന്നുണ്ട്.മേൽക്കൂരകളിലേക്കും മരത്തിന്റെ മുകളിലേക്കും കേറാൻ കഴിവുണ്ട്.ഇന്ത്യയിൽ ഇത് കൂടാതെ വേറെ രണ്ട് ഇനം മൂർഖൻ വർഗ്ഗങ്ങളെ കണ്ടെത്തിയിട്ടുണ്ട് കാസ്പിയൻ കോബ്ര , മോണോക്ലെഡ് കോബ്ര യും ആണ് അവ.

## വിഷം

ഇവയുടെ വിഷം നാഡീവ്യൂഹത്തെയാണ് ബാധിക്കുന്നത് . വിഷത്തിൽ പ്രധാനമായും ന്യൂറോടോക്സിൻ കാർഡിയോടോക്സിൻ എന്നീ പദാർഥങ്ങൾ അടങ്ങിയിരിക്കുന്നു. ഇവയുടെ കടിയേറ്റാൽ മയക്കം , ഛർദ്ദി , മരവിപ്പ് , ബോധക്ഷയം , പേശീവേദന , കാഴ്ച മങ്ങൾ എന്നീ ലക്ഷണങ്ങൾ പ്രധാനമായും കാണപ്പെടുന്നു. ഇന്ത്യയിലും ബംഗ്ലാദേശിലും ഇവമൂലമുള്ള മരണങ്ങൾ സാധാരണമാണ്. പരമാവധി 250 മിലീഗ്രാം വെനം ഇരയുടെ ശരീരത്തിലേക്ക് കുത്തിവെയ്ക്കാം. എലികളിൽ നടത്തിയ LD50 പരീക്ഷണങ്ങൾ അനുസരിച്ച്  0.45 mg/kg  - 0.75 mg/ kg . പരമാവധി കുത്തിവെയ്ക്കുന്ന വിഷത്തിന്റെ അളവ് 169 - 250 മില്ലീഗ്രാം . ഇവയുടെ കടിയേറ്റാൽ എത്രയും വേഗം പ്രതിവിഷം  ലഭ്യമായ ഹോസ്പിറ്റലിൽ ചികിത്സ തേടേണ്ടതാണ്.

## ആഹാരരീതി
ഇവയുടെ ആഹാരം എലി , തവള , പക്ഷികൾ,  പാമ്പുകൾ ,മറ്റ് ചെറു ജീവികൾ എന്നിവയാണ്.രാത്രിയിലാണ് ഇവയുടെ ഇരതേടൽ. കേരളത്തിൽ  നെല്ലിയാമ്പതി വനങ്ങളിലാണ് കൂടുതലായി കണ്ടുവരുന്നത്.

## പ്രജനനം
മാളങ്ങളിലാണ് ഇവ മുട്ടയിടുക. ആൺപാമ്പും പെൺപാമ്പും മാറി മാറി അടയിരിയ്കും. മുട്ടവിരിഞ്ഞ ഇറങ്ങുന്ന മൂർഖൻകുഞ്ഞുങ്ങൾക്കും പ്രായപൂർത്തിയായ ഒരാളെ കൊല്ലാനുള്ള വിഷമുണ്ട്.

## ചിത്രശാല

cobra.jpg|
Indian cobra.jpg|
Cobra hood.jpg|
Indian Binocellate Cobra.JPG|
Cobra home.JPG|
The Common Indian Cobra or Spectacled Cobra 35.JPG|


## ഇതുകൂടികാണുക
*മൂർഖൻ (കുടുംബം)

## അവലംബം


വർഗ്ഗം:വിഷമുള്ള പാമ്പുകൾ
വർഗ്ഗം:ഏഷ്യയിലെ പാമ്പുകൾ
മുഴമൂക്കൻ കുഴിമണ്ഡലി

കുഴിമണ്ഡലി കളിൽ ഏറ്റവും ഉപദ്രവകാരിയായ ഒരിനമാണ് ** മുഴമൂക്കൻ കുഴിമണ്ഡലി** - **പാറമണ്ഡലി** - **ചട്ടിത്തലയൻ** - **ഹംപ്‌നോസ് പിറ്റ് വെപ്പർ**. കാട്ടുപ്രദേശങ്ങളിൽ കാണപ്പെടുന്ന ഇവയ്ക്ക് ഉന്തിയ മൂക്കുള്ളതുകൊണ്ടാണ് മുഴമൂക്കൻ കുഴിമണ്ഡലി എന്ന് വിളിയ്ക്കുന്നത്. ചുരുട്ട എന്ന പേരിലും അറിയപ്പെടുന്നു.  മിക്കപ്പോഴും വലിയ മരങ്ങളുടെ ചുവട്ടിലും പാറക്കെട്ടുകൾക്കരികിലും ഒളിച്ചിരിക്കുകയാണ് പതിവ്. തവള, ഓന്ത്, ചെറു പക്ഷികൾ എന്നിവയാണ് പ്രധാന ഭക്ഷണം. ബിഗ് ഫോർ (പാമ്പുകൾ) ൽ ഉൾപ്പെടുന്നില്ലെങ്കിലും ഇവയുടെ കടി ചില കേസുകളിൽ ഗുരുതരമാണ്.

## വിവരണം
ശരാശരി 30 മുതൽ 45 സെ.മി. വലിപ്പത്തിൽ ഇവ കാണപ്പെടുന്നു. കൂടുതലും ചാരനിറത്തിലാണ്  കാണപ്പെടുന്നത്. ശരീരത്തിൽ കറുത്ത കുത്തുകൾ ഉണ്ട്. തലയുടെ ആകൃതി വളരെ കൂർത്ത് കൊണ്ട് മുൻപോട്ട് ഉന്തി നിൽക്കുന്നു. പരന്ന തലയും തടിച്ച് നീളം കുറഞ്ഞ ശരീരവും ഇവയെ വേഗം തിരിച്ചറിയാൻ സഹായിക്കും.

## വിഷം
ഇന്ത്യയിൽബിഗ് ഫോർ (പാമ്പുകൾ) ലിസ്റ്റിൽ ഉൾപ്പെടുന്നില്ല. എങ്കിൽ പോലും വൃക്കയുടെ പരുക്ക്, മരണം എന്നിവ അപൂർവമായി റിപ്പോർട്ട് ചെയ്യപ്പെട്ടിട്ടുണ്ട്. ഏതാനും മണിക്കൂറുകൾക്കുള്ളിൽ ചികിത്സിച്ചില്ലെങ്കിൽ, കടികൾ മനുഷ്യർക്ക് ചിലപ്പോൾ മാരകമായേക്കാം. തുടക്കത്തിൽ ശ്രീലങ്കയിലെ വളരെ വിഷമുള്ള പാമ്പുകളുടെ പട്ടികയിൽ ആദ്യം ഉൾപ്പെടുത്തിയിട്ടില്ലെങ്കിലും, ഇത് ഇപ്പോൾ വളരെ വിഷമുള്ളതായി കണക്കാക്കപ്പെടുന്നു. ഇവയുടെ കടിയേറ്റാൽ രക്തസ്രാവം, വൃക്ക പരാജയവും ചിലപ്പോൾ മരണവും പോലും സാധാരണമാണ്.  “മുഴമൂക്കൻ കുഴിമണ്ഡലിയുടെ  കടിയ്ക്ക് ആന്റി വെനം (പ്രതിവിഷം) വികസിപ്പിച്ചെടുക്കുന്നതിന് ഗവേഷണം പുരോഗമിക്കുന്നുണ്ട്.

## അവലംബം
	

വർഗ്ഗം:അണലികൾ
വർഗ്ഗം:കേരളത്തിലെ പാമ്പുകൾ

https://m.thewire.in/article/the-sciences/snakebites-anti-venom-irula-cooperative-cobra-krait-viper-romulus-whitaker
എം.ഒ.എച്ച്. ഫാറൂഖ്

കേരളത്തിന്റെ  പത്തൊൻപതാമത് ഗവർണറായിരുന്നു **എം.ഒ.എച്ച്. ഫാറൂഖ്** എന്ന **എം.ഒ. ഹസൻ ഫാറൂഖ് മരിക്കാർ** (6 സെപ്റ്റംബർ 1937 - 26 ജനുവരി 2012 ), കാരിക്കൽ, പുതുച്ചേരി). ഇന്ത്യയിലെ ഏറ്റവും കുറഞ്ഞ പ്രായത്തിൽ മുഖ്യമന്ത്രിയായ വ്യക്തിയും ഇദ്ദേഹമായിരുന്നു. 29 ആം വയസ്സിലാണ് ഇദ്ദേഹം ആദ്യമായി മുഖ്യമന്ത്രിയായത്. 1967, 1969, 1974 എന്നീ വർഷങ്ങളിൽ മൂന്നു തവണ ഇദ്ദേഹം പുതുച്ചേരിയുടെ മുഖ്യമന്ത്രിസ്ഥാനം വഹിച്ചിരുന്നത്. 1991, 1996, 1999 എന്നീ വർഷങ്ങളിൽ ഫാറൂഖ് മൂന്നുതവണ പോണ്ടിച്ചേരി ലോക്‌സഭാ മണ്ഡലത്തിൽ നിന്ന് എം.പി. യായിരുന്നു. കേന്ദ്രവ്യോമയാന, ടൂറിസം സഹമന്ത്രിയായി പ്രവർത്തിച്ചിരുന്നു. സൗദി അറേബ്യയിലെ ഇന്ത്യൻ അംബാസഡറായി 2004 - ൽ ഇദ്ദേഹം നിയമിതനായി. 2010 മുതൽ 2011 വരെ ഇദ്ദേഹം ജാർഖണ്ഡിന്റെ ഗവർണ്ണറായിരുന്നു. ഝാർഖണ്ഡിൽ ഗവർണറായിരിക്കെയാണ് കേരള ഗവർണറായി നിയമിതനായത്.  2011  ആഗസ്റ്റ് 25-നാണ് ചുമതലയേറ്റത്. ഗവർണർ പദവിയിൽ തുടരവേ 2012 ജനുവരി 26-ന് വൃക്കരോഗം മൂർച്ചിച്ച് ചെന്നൈ അപ്പോളോ ആശുപത്രിയിൽ വച്ച് ഇദ്ദേഹം അന്തരിച്ചു. 74 വയസ്സായിരുന്നു ഇദ്ദേഹത്തിന്. ഒരുമാസത്തിലധികം അപ്പോളോയിൽ ചികിത്സയിലായിരുന്ന ഇദ്ദേഹത്തിന്റെ ആരോഗ്യസ്ഥിതി അനുദിനം വഷളായിക്കൊണ്ടിരിക്കുന്ന സാഹചര്യത്തിൽ കർണാടക ഗവർണർ എച്ച്.ആർ. ഭരദ്വാജിന് കേരളത്തിന്റെ അധികച്ചുമതല നൽകിയിരുന്നു. ഇദ്ദേഹത്തിന്റെ അസാന്നിദ്ധ്യത്തിൽ അന്നത്തെ മുഖ്യമന്ത്രി ഉമ്മൻ ചാണ്ടിയാണ് റിപ്പബ്ലിക് ദിനത്തിൽ പതാകയുയർത്തിയത്. മൃതദേഹം പുതുച്ചേരിയിലെ ജുമാ മസ്ജിദിൽ പൂർണ ഔദ്യോഗിക ബഹുമതികളോടെ സംസ്കരിച്ചു. ഗവർണർ പദവിയിലിരിക്കേ അന്തരിക്കുന്ന രണ്ടാമത്തെയാളായിരുന്നു ഫാറൂഖ്. 2004-ൽ അന്തരിച്ച സിക്കന്ദർ ഭക്തായിരുന്നു ആദ്യത്തെയാൾ. ഏറ്റവും കുറച്ചുകാലം ഗവർണറായിരുന്നതും ഫാറൂഖ് തന്നെ.

## അവലംബം

## പുറത്തേക്കുള്ള കണ്ണികൾ

വർഗ്ഗം:1937-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:സെപ്റ്റംബർ 6-ന് ജനിച്ചവർ
വർഗ്ഗം:ജനുവരി 26-ന് മരിച്ചവർ

വർഗ്ഗം:ഝാർഖണ്ഡ്‌ ഗവർണ്ണർമാർ
വർഗ്ഗം:കേരളത്തിന്റെ ഗവർണ്ണർമാർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
സർക്കാർ

ഒരു രാഷ്ട്രത്തിൽ അല്ലെങ്കിൽ ഒരു പ്രദേശത്ത്, അതതു സമയത്ത് ഭരണ സംവിധാനം നിയന്ത്രിക്കുന്ന, അധികാരം കൈയ്യാളുന്ന, ഭരണാധികാരികളും ഉദ്യോഗസ്ഥവൃന്ദവും, നിയമനിർമ്മാണ വിഭാഗവും, തർക്കപരിഹാരവിഭാഗവും മറ്റും ഉൾപ്പെടുന്ന ഭരണനിർവ്വഹണ സംവിധാനം അഥവാ വിഭാഗത്തെയാണ് പൊതുവേ **സർക്കാർ** എന്ന് വ്യവച്ഛേദിക്കുന്നത്. ഒരു രാഷ്ട്രത്തിലെ കീഴ്വഴക്കങ്ങളും, സ്ഥാപനങ്ങളും, നിയമങ്ങളും വഴി അവിടുത്തെ പൊതുനയം രൂപപ്പെടുത്തുകയും നടപ്പാക്കുകയും അതുവഴി രാഷ്ട്രീയ - കാര്യനിർവഹണ - പരമാധികാരങ്ങൾ പ്രയോഗിക്കുകയും ചെയ്യുന്ന ഒരു സംഘം ആളുകളെയാണ് സർക്കാറിനെ പ്രതിനിധീകരിക്കുന്നത്.   പ്രത്യേകവും പൊതുവായതുമായ വിഷയങ്ങളിൽ സമഗ്രമായ കാഴ്ചപ്പാടോടെ, പൊതുവായ ലക്ഷ്യപ്രാപ്തിക്കായി വിവധ വകുപ്പുകളുടെ പരിധിക്കുള്ളിൽ നിന്നും പ്രവർത്തിക്കുന്ന പൊതു സേവനവിഭാഗങ്ങളെ പൊതുവായി സർക്കാറിന്റെ എന്ന് വിശേഷിപ്പിക്കാം. നയരൂപീകരണത്തിലും, അവനടപ്പാക്കാനാവശ്യമായ പരിപാടികളുടെ നടത്തിപ്പിലും ആവശ്യമായ സേവന ലഭ്യത നൽകുകയാണ് സർക്കാറിന്റെ പ്രധാന പ്രവർത്തനമേഖല.  രാഷ്ട്രീയ നയരൂപീകരണത്തിൽ പങ്കാളികളാകുന്ന ഒരു വിഭാഗം ആളുകളുടെ കൂട്ടമായ മാറിമാറി വരാവുന്ന സർക്കകാറുകളാണ് ആധുനിക രാഷ്ട്രത്തെ നയിക്കുന്നത്.

പേർഷ്യ ഭാഷയിൽ നിന്നുമാണ് മലയാളത്തിൽ സർക്കാർ എന്ന പദം ഉരുത്തിരിഞ്ഞുവന്നത്.
## ഇതും കൂടി കാണുക
* ഭാരത സർക്കാർ (കേന്ദ്ര സർക്കാർ)
* കേരള സർക്കാർ

## അവലംബം

 

വർഗ്ഗം:ഭരണസം‌വിധാനങ്ങൾ